Menteri Nafi Haramkan Konsert K-Pop Di Malaysia

Baru-baru ini, berlaku kekecohan di kalangan peminat K-Pop dimana ada laporan mendakwa kononnya artis Korea akan diharamkan untuk membuat persembahan di Malaysia menjelang tahun 2020.

Bagaimanapun menerusi Twitter, Menteri Komunikasi dan Multimedia, Gobind Singh Deo, tampil menafikan kenyataan itu dan memaklumkan bahawa laporan tersebut tidak benar sama sekali.

This isn't true. Kenyataan ini tidak benar. Tiada halangan sebegini diputuskan sama sekali. Harap maklum. https://t.co/9MZNUovnS4

Beliau memberi reaksi dan menjawab pertanyaan seorang pengguna Twitter berhubung satu kenyataan palsu  yang menyebut, “Kesemua artis Korea diharamkan untuk melakukan persembahan di Malaysia berkuat kuasa 2020.

“Kami di pihak kerajaan akan bekerjasama dengan Suruhanjaya Komunikasi Multimedia Malaysia (SKMM) untuk melakukan sekatan,” dakwa kenyataan itu.

Not sure if its true ?, I can't find any legit article on it but there's pic


Biar Kutip Dua Tiga Sen Daripada Melabur Beribu Tapi Tiada Pulangan

Siapa sangka dengan kutipan dua tiga sen sehari, boleh menjadi jutawan muda seawal usia 19 tahun lagi.

Begitulah yang diamalkan oleh beberapa usahawan Amirna yang hanya menjual air akar kayu Amirna tanpa mengeluarkan modal.

Hanya berkat kerajinan dalam mengusahakan perniagaan, dapat membantu usahawan Amirna meningkatkan lagi pendapatan seharian di samping memperluaskan penjualan Amirna di serata negera.

Bukan itu sahaja, setiap usahawan Amirna akan diberi pendedahan melalui beberapa kursus dalam ilmu perniagaan yang ditaja sepenuhnya oleh syarikat air akar kayu Amirna.

Dengan pendedahan kursus perniagaan yang dijalani oleh usahawan Amirna ini dapat membantu kesemua usahawan Amirna lebih teliti dalam melakukan perniagaan meskipun mereka kurang mengiklan produk jualan mereka kepada umum.

Menariknya mengenai air akar kayu Amirna ini, ia dapat merawat beberapa masalah kulit terutamanya kepada anda yang mempunyai masalah cekam kuku, kudis pada bahagian anggota badan, luka ringan, jerawat dan pelbagai masalah kulit yang lain juga dapat dirawat dengan air akar kayu ini.

Penggunaan produk yang mendapat kelulusan pihak Kementerian Kesihatan Malaysia (KKM) adalah sangat mudah, hanya dengan beberapa titiskan air akar kayu Amirna pada bahagian luka dapat memulihkan masalah kulit anda.

Namun penggunaan air akar kayu Amirna ini hanya digunakan pada bahagian luaran anggota badan sahaja. Rata-rata pengguna air akar kayu Amirna berpuas hati dengan hasil yang menabjukkan oleh air kayu ini.

Terkini, syarikat Amirna membuka peluang pekerjaan kepada orang ramai yang ingin menjadi usahawan berjaya tanpa mengeluarkan sebarang modal. Pada masa yang sama, anda juga akan diberi pendedahan mengenai perniagaan.

Jadi apa tunggu lagi, inilah peluang terbaik anda untuk menambah pendapat seharian.

Facebook:: Amirna Pills HQ Kilang Gurun
Alamat: No 13, Iks Keda Sungai Bongkok, 08300 Gurun Kedah.
No Telefon: 04-4615236 atau 019-4800465


Jualan Istimewa 2 Hari Dan Pulangan Baucar Tunai Pada 15 Dan 16 Dec Ini!

Bila tiba sahaja hujung tahun, pasti ramai yang menanti jualan murah bukan? Masa ni mulalah semua kedai rasa mahu terjah untuk lihat sendiri harga durian runtuh sesuatu barangan.

Tapi tahukah anda, ada satu lagi lokasi yang anda patut terjah. Yang pastinya bila anda terjah saja tempat ini pasti anda pulang dengan barangan berjenama.

Mitsui Outlet Park KLIA Sepang satu lokasi yang paling best untuk anda shopping kaw-kaw.

Nak tahu kenapa? Sebab di Mitsui Outlet Park KLIA Sepang ada super duper sale barangan berjenama dengan harga yang tak masuk akal.

Ada banyak promosi gila-gila sempena musim cuti sekolah ini sehingga 1 Januari 2019.

Bukan sale sahaja tau yang ada di Mitsui Outlet Park KLIA Sepang ini, anda juga akan peluang mendapat semula wang anda bernilai RM100 jika anda shopping sakan sehingga RM1500 pada 15 dan 16 Disember ini sahaja tau.

Jadi jika mahukan pemulangan baucer tu, anda harus terjah Mitsui hujung minggu ini! Kami pasti anda akan shopping lebih daripada itu disebabkan di lubuk ini anda pasti rambang mata.

Rugi kalau kaki shopping tak terjah tempat ini. Terdapat banyak kedai yang buat sale antaranya Nike, Adidas, Puma, Mango, Guess, Clarks, Voir, Skechers, Converse, Polo, Timberland, Padini, Fred Perry, Versace, Tommy Hilfiger, Swarovski dan banyak lagilah.

Boleh dikatakan hampir kesemua kedai di Mitsui Outlet Park KLIA Sepang mengadakan diskaun sehingga 90%.

Di Mitsui Outlet Park KLIA ini juga anda boleh bawa pulang hadiah menarik berupa sebuah kereta TOYOTA AVANZA.

Senang saja cara untuk bawa pulang TOYOTA AVANZA ini. Anda hanya perlu sertai peraduan Spend & Win.

Setiap pembelian RM300 dan ke atas (maksimum 2 resit) anda berpeluang bawa pulang sebuah kereta yang cukup selesa untuk letakkan barangan shopping anda. Bukan itu sahaja, anda juga akan dapat pakej percutian di
Jepun.

Pasti korang tak akan menyesal apabila membeli belah di Mitsui Outlet Park KLIA Sepang.

Tunggu apa lagi terjahlah sekarang untuk rebut barangan jenama idaman anda.


Netizen Ugut Rogol Ramai-Ramai, Diana Danielle Ambil Tindakan

Nampaknya netizen sekarang bukan setakat mengecam, malah ada yang semakin berani memberikan komen yang tidak sepatutnya. Menerusi Instagram, pelakon Diana Danielle mendedahkan komen berbaur ugutan rogol daripada seorang netizen di media sosial.

Diana turut memuat naik komen individu tersebut yang menggunakan nama Ismail Upahan yang mengajak netizen untuk merogol isteri kepada Farid Kamil itu secara beramai-ramai.

BACA: “Kami Beli Tiket Dengan Duit Sendiri, Tak Perlu Main Kabel”

Diana berkata keselamatannya terancam dan maruahnya seolah dipijak-pijak oleh individu berkenaan. Menyifatkan komen tersebut sebagai ugutan dan gangguan seksual, Diana meminta agar keluarga lelaki berkenaan tidak cuba menghubunginya berikutan tindakan yang akan diambil.

Diana berkata lagi, rogol bukan perkara yang boleh dibuat main. Katanya lagi, adakah kita perlu baik hati jika orang yang tidak dikenali ajak orang ramai untuk merogol isteri anda dan mendoakan kehancuran keluarga anda.

Dalam pada itu, rata-rata netizen menyokong pendapat Diana dan menyifatkan tindakan lelaki itu sangat kurang ajar serta berharap agar pelakon itu membuat laporan polis bagi mengelakkan perkara yang tidak diingini berlaku dan atas tujuan keselamatan.


Eina Azman Tanggung Kos Rawatan Bayi Derita Ekzema Teruk

Bulan lalu, Eina Azman membantu sebuah keluarga dimana dua orang anaknya menghidap penyakit kulit dan membawa mereka bertemu doktor pakar serta menanggung kos rawatan. Baru-baru ini, Eina Azman sekali lagi menghulurkan bantuan menampung kos rawatan seorang bayi yang menderita penyakit Ekzema kritikal.

Menerusi perkongsiannya di Instagram, Eina meluahkan rasa sayu melihat keadaan bayi tersebut, Thaqif Arjuna yang mengalami gatal-gatal dan badannya sering digaru sehingga berdarah.

BACA: Eina Azman Gembira Datuk & Nenek Nikah Semula Selepas 17 Tahun Bercerai

Eina turut memberitahu kes kali ini lebih teruk dan memaklumkan akan membawa Thaqif ke Kuala Lumpur untuk berjumpa dengan doktor pakar kulit serta menanggung kos perubatan sehingga bayi itu sembuh sepenuhnya.

Salam semua… Pertama skli eina nak ucap terima kasih kepada semua hamba2 allah yang banyak dm eina beritahu tentang sakit yang Thaqif Arjuna alami. Eina dapat tau pasal thaqif sakit masa eina d langkawi. So daripada langkawi 26 nov 2018 baru2 ni eina dan suami decide untuk pergi melawat baby thaqif dan ibu nya @atieatyra di Penang. So selepas melawat n berbincang kami decide nak bawa thaqif dtg ke kl untuk berjumpa dengan doctor pakar kulit. Alhamdullilah hari ni thaqif dan ibunya datang bersama nenek nya sekali berjumpa doctor pakar kulit. Eina rasa gembira sbb doctor kata insyallah thaqif boleh sembuh yang penting ubat jangan tinggal? to be honest kes kali eina rasa lagi teruk??? thaqif tak habis2 garu 1 badan sampai berdarah darah? Sayunya hati tengok thaqif yang nak tidur pun susah dek kerana pedih 1 badan??? ya allah ringan kan lah segala sakit yang thaqif rasai. ?????? insyallah saya n suami akan tanggung perubatan thaqif sehingga sembuh. So for those yang nak memberi sumbangan kepada keluarga @atieatyra bagi meringan kan sedikit beban mereka walaupun Rm1 boleh bank in d number account Nur Athirah Binti Zainal 07140147267526 CIMB . semoga allah permudahkan segala urusan kita semua…. ??????

A post shared by  Eina Azman (@eina_azman) on Dec 12, 2018 at 1:46am PST

Rata-rata netizen meluahkan rasa simpati dengan nasib yang dialami oleh adik Thaqif dan memuji tindakan murni pasangan tersebut yang amat prihatin serta bermurah hati untuk membantu bayi tersebut.

Mulia sungguh hati Eina dan suami, diharap usaha pasangan ini boleh dijadikan contoh terutama mereka yang berkemampuan untuk membantu insan yang memerlukan.


“Kenapa Orang Yang Bercerita Itu Tak Tanya Depan-Depan?”

Baru saja menyambut ulang tahun perkahwinan yang kelima, bagaimanapun, Rozita Che Wan meluahkan rasa hairan apabila ada dakwaan mengatakan rumah tangganya sedang bergolak sedangkan hubungan mereka baik-baik sahaja. Katanya lagi, khabar angin itu disebarkan seolah-olah mereka lebih tahu tentang soal rumah tangganya.

“Pelik dengan cerita yang timbul ini. Kenapa orang yang bercerita itu tak mahu sampaikan terus kepada saya? Tanya saya depan-depan.

“Sejujurnya rumah tangga kami okay… Tiada masalah. Setakat pasang surut dalam hidup berumah tangga itu, biasalah,” katanya kepada BH Online.

Minggu lalu, ada dakwaan mengatakan pelakon itu telah memfailkan perceraian di mahkamah syariah, namun di tarik balik, Che Ta mengakui terkejut dengan cerita tersebut dan memberitahu bahawa maklumat itu adalah tidak benar.

“Soal naik Mahkamah Syariah itu tak benar… Saya terkejut dengan cerita ini. Maklumat itu tak betul sama sekali,” katanya.

Jika dilihat pada perkongsian Che Ta di Instagram, semuanya nampak baik-baik sahaja. Mungkin ada yang pihak yang tidak senang melihat kebahagiaan pasangan tersebut. Apa pun, diharap hubungan Che Ta dan suami bahagia seperti biasa.


Linda Rafar: Mak Belum Tahu Tangan Dia Sudah Tiada

Sebak pun ada apabila membaca luahan hati penyanyi Linda Rafar mengenai ibunya yang tercinta. Melalui perkongsian Linda di Instagram, beberapa bulan sebelum ini, ibunya terkena gigitan serangga di bahagian tangan.

BACA: Di Sekitar Majlis Akikah Anak Linda Rafar & Syed Aiman

“Cuma hari ini hari yang Linda rasa sebak sangat-sangat pasal tangan mak yang kena gigitan serangga 3 bulan lepas dipotong sampai bawak siku. Mak belum tahu yang tangan dia sudah tiada. Tak sampai hati nak beritahu dia”

“Cuma apa yang Linda nak mintak jasa baik semua toling doakan mak Linda terus kuat dan sihat kembali macam selalu. Linda tak kuat nak harungi semua dugaan ini tapi Linda percaya setiap dugaan yang Allah beri pasti ada ganjarannya. Linda sayang mak Linda sangat-sangat,” luahnya di Instagram.

Sementara itu, menurut kenyataan Linda di Harian Metro, akibat gigitan serangga tersebut, ibunya terpaksa dimasukkan ke unit rawatan rapi malah turut menjalani pembedahan namun sakitnya tidak beransur pulih.

“Selepas berbincang bersama adik-beradik, kami sepakat untuk mak jalani pembedahan untuk potong tangan yang kena jangkitan. Mak tak tahu pun”

“Buat masa sekarang mak sudah sedar tapi masih dalam keadaan lemah. Kami adik-beradik tak sampai hati nak beritahu yang tangan mak sudah dipotong, jelasnya.

Tangan ibunya yang telah dipotong turut melalui proses mandi, kafan dan kebumi malah penyanyi ini turut berterima kasih kepada individu yang banyak membantu melancarkan proses tersebut. (rtky/s)


Sharnaaz Ahmad Luah Kemarahan Air Zam Zam Dicampak

Baru-baru ini tersebar sebuah video pendek di mana beberapa kotak air Zam Zam telah dicampak. Perkara tersebut dalam masa yang sama mengundang rasa marah di kalangan netizen yang menyifatkan perkara tersebut tidak sepatutnya berlaku.

Turut sama berkongsikan perkara tersebut di laman sosial ialah Sharnaaz Ahmad. Menurut Sharnaaz di Insta Stories, jika dia ialah air zam zam tersebut, sudah pasti hinggap satu penumbuk kepada lelaki yang melemparnya itu.

Selain Sharnaaz, insiden air zam zam dicampak ini juga menimbulkan rasa tidak puas hati di kalangan masyarakat Muslim di negara ini. Sebelum ini, hanya bag penumpang saja yang dicampak-campak.


Tahun 2019, Nama Neelofa Bakal Mekar Di London

Pengacara, pelakon dan personaliti Neelofa secara rasminya telah menandatangi kontrak bersama sebuah agensi fesyen di London, Established baru-baru ini.

Menerusi perjanjian kontrak tersebut, Neelofa dan pihak agensi telah duduk berbincang bagi merancang kariernya di sana pada tahun hadapan.

Sepanjang berada di sana, Neelofa dan pihak agensi berkenaan telah berjumpa dengan klien berpotensi seperti Bently, Debenham dan beberapa hotel di London.

Teruja dan gembira, Neelofa berharap agar segala perancangan bersama agensi tersebut berjalan dengan lancar.

Hasrat Neelofa untuk mewakili kelompok wanita berhijab dari Asia Tenggara ke peringkat global telah pun menjadi kenyataan.

Ternyata kini, fesyen yang digayakan pemilik nama Neelofa atau Noor Neelofa Mohd Noor, 29, bukanlah sekadar suka-suka malah setiap perkara yang dilakukan itu adalah untuk mahu menembusi industri fesyen global.


Abby Abadi Kongsi Rahsia Berbaik Dengan Norman & Memey

Dalam ramai-ramai selebriti, keluarga Norman Hakim dan Abby Abadi sentiasa menjadi perhatian. Masing-masing saling menghormati dan sering dijadikan contoh sebagai sebuah keluarga besar yang bahagia. Bukan itu saja, cara kedua keluarga ini mendidik anak-anak juga sering mendapat pujian.

Dalam pada itu, ada segelintir netizen sering bertanyakan mengenai kebahagiaan kedua keluarga tersebut dan bagaimana Abby boleh menjalin hubungan baik dengan bekas suami dan Memey selepas apa yang berlaku antara mereka.

Menerusi Instagram, Abby berkongsikan rahsia bagaimana dia boleh berbaik semula dengan Norman dan Memey serta melupakan apa yang pernah terjadi. Menurut Abby, perlu berusaha untuk menjalin hubungan baik dengan bekas pasangan demi anak-anak dan paling utama jangan memburukkan pasangan baru mereka.

Sy simpati.. pada mereka yg pernah melalui ‘penceraian’ terutama sang isteri yg terpaksa hidup dgn anak2 yg masih kecil . Cumanya.. Walaupun perceraian itu menyakitkan, Namun Sy percaya, penceraian bukanlah perkara yang buruk, ia adalah salah satu ujian dari banyaknya ujian ALLAH yang lain. Tak lalui, kita takkan pernah tau betapa kuatnya kita. Dan yg lebih penting, sama ada kita perbaiki diri selepas di uji, atau terus merosakkan lagi keadaan, PILIHAN di tangan kita ?? . Dan topik ni sangat berkait rapat dgn Sy kannn.. ? Sy tulis ni sbb Ramai sgt yg bertanya pada Sy, mcmana buleh ‘baik sangat’ dgn Oman & Memey. Macamana buleh lupakan apa yg terjadi. Macamana itu, mcmana ini.. Sy jawab: Kehendak ALLAH ? . Cumanya inginlah Sy berkongsi pengalaman, berpesan2 & mengingatkan: Masa akan mengubati segalanya. Jangan kalah dgn emosi. Sikit2 sudah melayan perasaan itu. Bila bersedih, syaitan lagi suka. Mcm2 dihasutnya kita. Jadi yg sebaik2nya, MOVE ON! ?? Yg berlalu biarkan berlalu. Kita bina hidup baru ? . Akui kelemahan diri. Itu yg sebaiknya. Tiada yg sempurna diatas mukabumi ini. Yakin bila diuji dgn ujian berat sebegini, pasti ALLAH akan hadiahkan “pelangi” yg lebih indah nanti ? . . . . . . . Dah selesai episod sedih, jiwa bergelora & sbgnya.. usahalah utk jalinkan hubungan baik dgn bekas pasangan kita, demi anak2. Merendah diri. Tak rugi apapun. Paling utama, jangan burukkan pasangan baru nya.. ? . Cukup ALLAH sbg penolong kita. Janganlah asyik bercerita kita terseksa, kita teraniaya & sebagainya. Syaitan mmg seronok kalau kita bergaduh sampai bermasam muka. Kalau sampai berparang2, lagi dia suka. Jadi kawal.. jangan kalah dgn dia . Paling hebat, utk perbaiki segalanya.. wajib kenal ALLAH… & bawalah ISLAM bersama . InshaALLAH, bila kenal ALLAH, segan dah kita nak meraih simpati org & tak kan kita merasa kita je “sempurna” ?? . Sekian ?

A post shared by  Mencari redha ALLAH (@abby_abadi112) on Dec 10, 2018 at 7:26am PST

Dalam pada itu, Abby turut bersimpati kepada mereka yang pernah melalui fasa perceraian terutama buat isteri yang terpaksa berusaha untuk meneruskan kehidupan dan membesarkan anak yang masih kecil.

Namun menurut Abby, dia percaya bahawa biarpun perceraian itu menyakitkan namun ia bukan perkara yang buruk kerana ia adalah salah satu ujian daripada Allah.

Abby turut memberi nasihat buat mereka yang melalui perceraian agar tidak terlalu melayan perasan serta jangan kalah dengan emosi kerana masa akan mengubati segalanya.


Kad Sudah Diedar, Elfira Loy Bakal Nikah 1 Januari 2019?

Selepas 3 bulan mengikat tali pertunangan pada 2 September lalu, pelakon Elfira Loy dan pasangannya Faris Khairol Anuar dikhabarkan sudah sepakat memilih tarikh 1 Januari 2019 untuk melangsungkan majlis pernikahan mereka.

Menurut portal Astro Gempak, ada sumber terdekat memaklumkan bahawa kad jemputan sudah mula diedarkan kepada ahli keluarga terdekat serta sahabat handai kedua belah pihak.

Lebih mengukuhkan lagi, baru-baru ini, Datin Seri Umie Aida ada mendedahkan bahawa Elfira dan tunangnya yang juga pengurus besar syarikat telekomunikasi itu bakal melangsungkan perkahwinan tidak lama lagi.

Dalam pada itu, sebelum berangkat ke Australia, Elfira ada memuat naik gambar berserta status menerusi Instagram memberitahu bahawa dia sangat teruja untuk berkongsikan segalanya apabila dia kembali ke Malaysia kelak.

Mungkinkah perkara yang akan dikongsikan itu adalah berita perkahwinannya? Apa pun jika ianya benar, semoga segala persiapan dan juga perancangan ke arah membina rumah tangga bahagia pasangan ini dipermudahkan.


“Saya Miss Malaysia Intercontinental 1992, Zain Baru Darjah 2”

Baru saja menyambut ulangtahun perkahwinan yang memasuki tahun kelima semalam, Rozita Che Wan ada berkongsikan beberapa gambar bersama suami tercinta, Zain Saidin di akaun Instagramnya. Turut disertakan ucapan romantis buat suaminya yang menjadi perhatian netizen.

Antara yang mendapat perhatian ialah Che Ta memberitahu ketika dia dinobatkan sebagai Miss Malaysia Intercontinental 1992, Zain ketika itu masih bersekolah di darjah 2 dan baru berusia 8 tahun.

Che Ta turut berseoloroh dengan memberi nasihat kepada mereka yang belum bertemu jodoh agar tidak bersedih kerana mungkin jodoh mereka pun masih bersekolah lagi.

Dalam perkongsian lain, Che Ta turut meluahkan rasa syukur Zain menjadi suaminya untuk menemaninya hingga ke hari tua. Menerusi satu perkongsian lagi, Che Ta turut mengusik Zain dengan mengatakan jika dilihat pada saiz sebelum dan selepas berkahwin, suaminya itu semakin bahagia.

“Syukur di atas pemberian Tuhan yang terindah. Terima kasih kerana menemani ku dalam setiap hari-hari yang penuh cinta.

“Orang cakap kalau nak tahu suami bahagia ke tidak, tengok la saiz sebelum dengan selepas. Kiranya zain bahagia la. Dulu saiz XS , sekarang M. Size doesn’t matter sayang, bila hati dah terpaut,” tulis Che Ta.

Che Ta dan Zain Saidin mendirikan rumah tangga pada 13 Disember 2013 dan dikurniakan seorang cahaya mata, Aaisyah Dhia Rania Zain yang kini berusia 4 tahun.


“Jangan Fikir Orang Tak Bertudung Kurang Ilmu Agama”

Baru baru ini Ruhainies mencuri tumpuan ramai apabila mendedahkan yang kekasihnya Mr. E membacakan surah Yasin setiap hari ketika beliau sedang terlantar sakit.

Ramai juga yang meninggalkan komen mengatakan bacaan surah Yasin hanya untuk orang mati dan Ruhainies meluahkan rasa kesal dengan pandangan segelintir peminat tersebut.

“Saya terbaca beberapa komen yang mempersoalkan kenapa kekasih saya baca surah Yasin, saya dah nak mati ke. Sampaikan benda baik pun dibuat main-main dan dijadikan bahan lawak serta kutuk”

“Jadi dari situ kita tahu betapa nazak manusia macam ni. Tak semua tapi segelintir. Kurangnya agama, mereka ingat baca surah itu hanya untuk orang nak mati atau orang sudah meninggal dunia,” ujarnya.

Ruhainies turut berkata yang pakaian seseorang itu tidak menggambarkan ilmu agama yang dimiliki selain melahirkan rasa sedih dengan mereka yang kurang didikan agama.

“Sedih apabila tengok ramai yang masih kurang didikan agama. Mereka fikir dengan menutup aurat dah sempurna, tapi ilmu kosong”

“Bila sentuh bab agama ni sangat sensitif. Jangan fikir orang tak bertudung tu kurang agama dari yang menutup aurat. Semua itu bukan ukuran. Yang menjadi ukuran antara dia dengan Allah,” tambahnya. (rtky/m)


Beli Beg Ribuan Ringgit Untuk Kucing, Tiada Niat Menunjuk

Baru-baru ini, sebuah video yang dikongsikan oleh Ifa Raziah menjadi perhatian ramai dimana pelakon dan penyanyi itu membeli beg ‘dog carrier 50’ jenama Louis Vuitton berharga ribuan ringgit untuk tiga ekor kucing peliharaannya.

Ifa memberitahu dia membeli beg tersebut untuk memudahkannya membawa ketiga-tiga kucing tersebut berjalan ke mana-mana sahaja dan tiada niat untuk menunjuk mahupun riak. Katanya lagi, beg tersebut adalah rezeki untuk kucingnya itu.

“Kucing ini kepunyaan arwah bapa saudara yang meninggal dunia sebulan lalu. Disebabkan tak ada siapa nak jaga, saya ambil dan bawa balik ke Kuala Lumpur. Kalau biar, kesian pula dan memang tak sampai hati. Walaupun saya tak pernah pelihara kucing sebelum ini, tapi saya cuba juga.

“Kebetulan sempena hari jadi mak mentua baru-baru ini, saya ke butik berjenama itu untuk membelikannya hadiah. Saya ternampak pula ‘dog carrier’ yang besar dan ia boleh memuatkan tiga kucing. Nak dijadikan cerita, ia hadiah dan rezeki untuk kucing ini.

“Apabila ada beg ini, mudah untuk saya membawa ketiga-tiga kucing ini. Tak ada niat pun nak menunjuk atau riak,” katanya kepada Harian Metro.

Dalam pada itu Ifa berkata, sejak memelihara kucing tersebut rezekinya semakin mencurah-curah dan disebabkan itu dia tidak kedekut untuk berbelanja demi kucingnya. Ujar Ifa lagi, dia sudah menganggap kucing-kucing itu seperti anaknya sendiri.

“Orang kata kucing pembawa rezeki. Alhamdulillah, saya dapat rasa itu. Disebabkan itu, saya tak nak kedekut dengan kucing. Saya mahu berikan yang terbaik dari segi makanan dan penjagaan.

“Setiap minggu saya akan bawa ke spa kucing untuk buat rawatan. Malah, selepas ini suami nak belikan ‘baby stroller’ pula.

“Malah, saya anggap kucing ini seperti anak. Ketiga-tiganya menjadi kesayangan kami sekeluarga. Sekarang, kalau keluar mesti nak balik rumah cepat sebab nak bermain dengan kucing,” ujarnya.


“Kami Beli Tiket Dengan Duit Sendiri, Tak Perlu Main Kabel”

Perlawanan akhir pertama Malaysia menentang Vietnam semalam sememangnya meriah, lebih 90 ribu penyokong bola sepak tempatan membanjiri Stadium Nasional Bukit Jalil. Barisan selebriti juga turut ke stadium untuk memberikan sokongan antaranya Diana Danielle, Farid Kamil dan Ummi Nazeera.

Bagaimanapun, menerusi foto yang dimuatnaik di Instagram Diana Danielle, segelintir netizen mempersoalkan bagaimana mereka begitu mudah mendapatkan tiket. Tidak kurang juga ada netizen menuduh mereka menggunakan kabel untuk mendapatkan tiket dengan cara mudah.

Tidak mudah melatah, Diana membalas komen tersebut dengan tenang dan menjelaskan bahawa mereka juga bersusah payah untuk mendapatkan tiket tersebut serta membelinya dengan duit mereka sendiri dan bukan seperti yang didakwa netizen.

Dalam pada itu, netizen turut mempersoalkan tindakannya yang mengenakan topeng hitam ketika berada di stadium serta membandingkan dengan selebriti luar negara yang lebih bersahaja menunjukkan wajah jika menonton perlawanan seperti itu.

Komen tersebut turut dibalas oleh Diana dengan jawapan pedas dimana selebriti luar negara mempunyai ramai pengawal dan tidak perlu memakai topeng muka, berbeza dengan mereka yang perlu menjaga keselamatan diri sendiri.


"Daripada Tekanan, Baik Saya Tutup Twitter"

Sering dihimpit kontroversi, Haqiem Rusli sedar bukan saja peminat, malah sesama rakan artis juga ada bercakap belakang mengenainya namun beliau memilih untuk berdiam diri saja agar isu ini tidak berpanjangan.

“Saya tahu ada rakan artis yang bercakap di belakang, tetapi saya tidak mahu memanjangkan lagi perkara itu. Saya tidak mahu timbul salah faham dan memburukkan lagi keadaan. Saya tidak tahu lagi apa yang perlu dilakukan”

Terbaru, Haqiem dikecam gara-gara memakai spek mata hitam dan memakai airpods ketika melawat rumah asnaf. Ramai berpendapat tindakan Haqiem seolah berlagak dan tidak menghormati orang-orang di sekeliling.

“Saya sudah meminta maaf, tetapi masih juga dikecam. Sukar untuk saya berdepan situasi seperti ini, jadi daripada terus membaca pelbagai komen negatif yang menghentam, lebih baik saya padam sahaja Twitter”

“Saya tidak mahu diri terkesan dengan pelbagai kecaman yang ditinggalkan ‘haters’. Tidak tahu lagi bagaimana mahu menangani perkara ini. Sekurang-kurangnya saya dapat menjauhkan diri daripada perkara yang memberikan tekanan,” katanya kepada Berita Harian Online.

Sebelum ini pula, Haqiem sekali lagi menaikkan kemarahan orang ramai apabila mengakui dirinya mengalami depresi sebagai gimik lagu baru. Selain itu, Haqiem juga pernah dikecam kerana tindakannya merampas microfon daripada peserta sebuah program sebagai gurauan. (rtky/w)


“Tengok Bola Ke Grammy Awards, Mekap Macam Nak Bersanding”

Rasanya malam tadi ramai yang tidak sabar untuk melihat baju apa yang akan digayakan oleh Rozita Che Wan sempena perlawanan akhir pertama Malaysia menentang Vietnam, memandangkan minggu lalu ada desas desus mengatakan Che Ta bakal membuat kejutan dengan menggayakan gaun.

Bagaimanapun, nampaknya Che Ta dilihat tidak jadi memakai gaun namun gayanya tetap menjadi perhatian ramai apabila tampil dengan memakai jersi Harimau Malaya bersama jaket oleh pereka fesyen terkenal, Rizman Ruzaini serta seluar yang bergemerlapan.

BACA: “Saya Tak Biasa, Ingat Tomboi Ke Nak Pakai Sport Shoes?”

Diruangan komen gambar yang dimuat naik di akaun Instagramnya, rata-rata netizen memuji kecantikan Che Ta yang sentiasa bergaya tidak kira kemana saja dan sentiasa yakin dengan dirinya sendiri. Ada yang mengatakan, pasti ramai yang tidak boleh menonton bola kerana mata pasti akan tertumpu ke arah Che Ta.

Namun seperti biasa, ada yang mengkritik penampilannya itu kerana dilihat terlalu berlebih-lebihan serta tidak sesuai dengan acara yang dihadiri olehnya. Tidak kurang juga ada yang mengatakan solekan Che Ta seperti nak bersanding.

Walaupun ramai yang mengkritik penampilannya itu, ada yang mempertahankan pelakon cantik itu dengan mengatakan sudah menjadi lumrah selebriti jika bergaya sakan akan dikritik, pakai selekeh pun pasti akan dikecam.


Rita Rudaini Bawa Anak-Anak Layan Bola Di Mamak

Tetap memberikan sokongan kepada skuad kebangsaan menentang Vietnam semalam, Rita Rudaini berkongsi video membawa anak-anaknya, Rayyan dan Arjuna menonton perlawanan akhir pertama Malaysia di restoran mamak.

?? ada geng nk join tgk kt mamak….ok kan tgk kt mamak,x dosa kan? ? nite

A post shared by  Rita Rudaini (@ritrud727) on Dec 11, 2018 at 10:00am PST

Menerusi video terbabit, Rita turut menulis kepsyen sinis yang seolah memerli terhadap pihak yang didakwa Rita sebelum ini, cuba melagakan hubungan mereka dengan bekas suami, Aidil Zafuan untuk berbaik semula.

Dalam rakaman itu juga, dilihat Rayyan dan Arjuna begitu teruja melihat pasukan bola sepak Malaysia menjaringkan gol. Terdahulu, Rita memberitahu ramai pihak ingin memberikan tiket untuk anak-anaknya menonton bola di stadium.

Bagaimanapun, Rita menerusi laporan terdahulu akan mempertimbangkan untuk turun ke stadium jika undangan itu datang dari Aidil. Rata-rata keputusan Rita untuk menonton di mamak sahaja mendapat pujian ramai.

Ramai berpendapat Rita membuat keputusan bijak tanpa mengikut emosi dengan tidak muncul diri di stadium, sekaligus tidak menganggu fokus Aidil bermain untuk skuad Harimau Malaya semalam. (rtky/w)


“Aibkan Saya Dengan Gambar Bogel Pula”

Baru saja lagi terjadi, kini nama Nora Danish terpalit dengan gambar bogel pula. Perkara tersebut sedikit sebanyak memberi kesan kepada pelakon wanita ini. Nora turut berkongsikan pendapatnya mengenai perkara tersebut di akaun laman sosial miliknya.

“Now what? Gambar naked pulak.. How can people nowadays cepat betul membawang something that is not even so sure or even true,” antara luahan Nora.

Selain itu dia turut berharap agar anak-anaknya akan kuat untuk berhadapan dengan segelintir manusia yang suka menjatuhkan dan mengaibkan orang.

Perkara tersebut heboh diperkatakan gara-gara tersebar gambar di Insta Stories dengan nama – @noradanish di Instagram.

Tidak mudah melatah dengan perkara tersebut, Nora dilihat tenang menjalani kehidupan seperti hari-hari biasa juga melalui perkongsiannya di Insta Stories.

Kita tidak tahu, mungkin akaun digodam atau mungkin ada mereka yang berniat jahat untuk menjatuhkan nama Nora. Apa pun. Macam-macam boleh buat bukan zaman sekarang ini.


"Penganjur Risau Saya Seksi Ketika Persembahan"

Kerana membawa penampilan yang seksi, Zizi Kirana mengakui dirinya sentiasa diingatkan supaya tidak berpakaian seksi oleh pihak penganjur terutama kebelakangan ini, tawaran persembahan semakin mencurah.

“Tidak mungkin saya bergaya keterlaluan ketika membuat persembahan kerana saya berpakaian mengikut kesesuaian acara. Saya akui, kebelakangan ini, rezeki saya semakin murah”

“Tetapi, setiap kali menerima tawaran, pasti saya dinasihatkan supaya tidak berpakaian seksi. Tiada apa yang perlu dirisaukan kerana seksi saya bertempat. Saya sudah matang dan tahu membawa diri,” jelasnya.

Jelas Zizi, kebanyakkan penganjur risau beliau tampil seksi ketika dijemput membuat persembahan namun penyanyi lagu Nak Ke Tak Nak itu sentiasa menjaga penampilan profesional mengikut tempat.

Terbaru, Zizi sudah mengeluarkan single baharu, Siapa Yang Bap Bap, ciptaannya bersama DJ Fuzz dan Waris. Dengarnya lagu tersebut turut mendapat perhatian skuad Harimau Malaya yang membuat video parodi. (rtky/w)


Digelar ‘Bangsa Final’, Ummi Nazeera Balas Balik

Rasanya tidak timbul masalah bagi sesiapa pun untuk menyokong pasukan kesayangan mereka, tidak kisahlah ketika saat mana pun. Namun bila merasakan diri cukup bagus dan kononnya penyokong setia, segelintir golongan kaki bola mula meninggalkan komen ‘bangsa final’ terutamanya di akaun laman sosial selebriti.

Tanpa usul periksa dan dengan niat untuk memperlekehkan sokongan yang diberikan selebriti, Ummi Nazeera antara salah seorang yang membalas balik kenyataan yang ditinggalkan di ruangan komen akaun Instagram miliknya.

Menurut Ummi, dia sendiri tidak faham dengan gelaran tersebut sedangkan dia sebelum ini bermula dari peringkat kumpulan sudah turun stadium untuk memberikan sokongan. Malah perkara itu turut dibuktikan melalui gambar yang dimuatnaiknya sebelum ini ketika Malaysia bertemu Vietnam di peringkat kumpulan.

Selain itu, Ummi turut mendedahkan pengalamannya berurusan dengan penjaga tiket yang tidak mengoyakkan tiket ketika ingin memasuki stadium. Perkara tersebut ternyata menimbulkan keraguan melibatkan ketelusan pengurusan stadium.

Bila tidak sokong dianggap tidak sayangkan pasukan negara sendiri. Bila datang beri sokongan digelar bangsa final pula. Begitulah manusia, tengok orang lain lebih sikit mulalah sakit hati dan bagi macam-macam gelaran. (rtky/s)


Fahami Pelanggan, Watsons Lancar Produk Dengan Bahan Semulajadi

Sentiasa peka dengan keperluan pelanggan dan kehendak pasaran semasa, Watsons baru-baru ini melancarkan produk penjagaan kulit dinanti-nantikan iaitu produk penjagaan kulit berdasarkan bahan-bahan semulajadi.

Sebut saja tentang bahan semulajadi dan organik, pastinya perkara pertama yang bermain di minda anda ialah harga yang boleh tahan juga bukan? Berbekalkan nekad/dedikasi untuk terus menghasilkan kualiti produk yang terbaik dengan harga mampu milik, Watsons memperkenalkan produk Naturals by Watsons dengan harganya yang semestinya memuaskan pengguna.

Naturals by Watsons hadir dengan dua rangkaian penjagaan muka yang berbeza iaitu Rice Bran (dedak padi) & Soy Bean (kacang soya) dan juga Tea Tree & Green Tea. Majlis pelancaran produk tersebut yang diadakan di Setia Alam turut memberi peluang kepada pihak media mereka untuk mengenali dan merasai sendiri pengalaman menggunakan bahan semulajadi tersebut.

Malah Terrarium Workshop yang turut diadakan pada hari pelancaran tersebut sangat mengujakan lebih-lebih lagi pihak media diminta untuk menggubah sendiri terrarium mereka. Lebih dekat anda dengan alam semulajadi, semakin anda memahami tentang pentingnya bahan organik, bukan?

Apa yang menarik tentang Rice Bran ialah ia membantu untuk mencerahkan kulit anda dari dalam. Malah Soy Bean pula sememangnya kaya dengan khasiat untuk menjana keremajaan dan kesegaran kulit sepanjang hari.

Rice Bran & Soy Bean hadir dengan 5 variasi berbeza iaitu buih pembersih, skrub pembersih, losyen, krim harian dan juga losyen pelindung matahari.

Sementara itu, bagi produk Tea Tree & Green Tea, ia hadir dengan 3-langkah rutin penjagaan wajah; bermula dari gel pembersih, toner dan juga losyen. Gabungan penggunaan 3 produk semulajadi ini nanti bakal membuatkan kulit semakin segar malah turut membuatkan anda tampak lebih cerah.

Menurut Pengarah Urusan Watsons Malaysia iaitu Caryn Loh, Watsons berbangga kerana kerana tumpuan produk penjagaan wajah terbaru ini dihasilkan dengan bahan tumbuhan yang mesra alam. Tambahan lagi, jenama Naturals by Watsons boleh memanfaatkan lagi para pengguna dengan mendedahkan kebaikan bahan semula jadi melalui kaedah pertanian organik yang betul.

Produk Rice Bran & Soy Bean dan juga Tea Tree & Green Tea hadir dengan harga mesra poket pelanggan iaitu sekitar RM39.90 sehingga RM49.90.

Selain Rice Bran & Soy Bean dan juga Tea Tree & Green Tea, Naturals by Watsons turut mempunyai 10 rangkaian produk berasaskan bahan semulajadi seperti Chia Seed, Quinoa, Coffee, Paw Paw, Aloe Vera, Argan, Blood Orange, Marula, Olive dan Prestige Rose. Setiap rangkaian produk tersedia untuk penjagaan yang rapi dari rambut ke badan.

Jangan ketinggalan untuk mengetahui lebih lanjut tentang jenama Naturals by Watsons dan produk terkini dengan mengikuti Facebook dan juga Instagram mereka.


Fiza Halim Bengang Nasi Goreng Harga RM12

Harga makanan di kota besar seperti Kuala Lumpur memang kadangkala tidak masuk akal. Terbaru, Fiza Halim meluahkan rasa kesal beliau dengan harga satu menu makanan di restoran yang dianggap tidak berbaloi untuk pelanggan.

Fiza Halim mendakwa beliau membayar hampir RM12 untuk satu hidangan nasi goreng Cina di sebuah restoran yang mana tidak mengandungi bahan utama lain selain nasi dan telur sahaja.

“Berbaloi ke dengan 2 bungkus nasi goreng Cina kosong untuk anak anak saya, takde sayur takde ayam – hanya nasi dan telur sahaja”

“Terkejut beruk saya dengar bila cousin saya bawa balik nasi dan bil ni. Takkan nasi goreng bodoh macam ni jatuh sampai RM11 lebih. Agak-agaklah pun nak ikut menunya harga. Tengoklah makanan dulu sebelum nak kira. Gila ke apa hanya nasi dan telur harga dikenakan sampai macam ni,” tulis Fiza Halim.

Peminat beliau turut meninggalkan komen mengatakan yang harga makanan di restoran berkenaan memang mahal dan memberikan amaran supaya tidak lagi makan disitu jika tidak sukakan harga yang dikenakan.

Kami pun ras ayang harga dikenakan agak melampau untuk hidangan mudah sebegitu — tapi apa kami tahu, kami hanya tulis gossip. (rtky/m)


10 Video Paling Trending Di YouTube Sepanjang 2018

Pejam celik tidak lama lagi kita akan meninggalkan tahun 2018 dan bakal menyambut tahun baru 2019. Boleh dikatakan sepanjang tahun 2018 ini, kita menyaksikan kemunculan banyak video trending dan viral di laman YouTube Malaysia  yang menjadi perhatian ramai.

Sebagai rangkuman untuk tahun ini, komuniti video dalam talian itu mengumumkan senarai Video Paling Trending di Youtube Malaysia yang telah meraih jumlah tontonan paling tinggi.


Fouziah Gous: Kalau Saya Baik Tak Pakai Macam Ini

Selepas pulang dari mengerjakan ibadah haji September lalu, Fouziah Gous tampil manis berhijab. Namun baru-baru ini, sekeping foto yang dimuat naik oleh pelakon itu mendapat reaksi negatif netizen yang beranggapan tidak sesuai dengan imejnya yang bertudung dan bergelar hajah.

Menerusi Insta Story, Fouziah tampil menjelaskan pakaiannya itu tidaklah ketat seperti yang disangka netizen. Pelakon itu juga mengakui ada kalanya dia tidak sedar gambar yang diambil memperlihatkan bahagian yang ketat. Ujarnya lagi, dia bukan manusia sempurna dan berusaha untuk menjadi lebih baik.

“Kadang-kadang tak sedar bila kita ambil gambar nampak lain sebab cahaya, warna, fabrik, sisi, bayang dan cara berdiri silang kaki atau macam-macam. Jadi nampaklah segala ketat itu ini, padahal jeans yang saya pakai ini normal dan high waist.

“Kalau saya ni baik tak pakai macam ni, dah terang-terang manusia yang jauh ketinggalan tetapi berusaha dan merangkak untuk menjadi lebih baik daripada sebelum ini,” tulisnya.

Bagaimanapun, gambar tersebut sudah pun dipadam bagi mengelakkan komen-komen negatif netizen. Dalam pada itu, Fouziah turut menyifatkan teguran netizen itu bukan cara yang baik kerana secara tidak langsung menghasut orang lain sama untuk turut berfikiran negatif.

“Biar kita jadi manusia yang sentiasa rendah diri, tidak sempurna daripada jadi manusia yang rasa diri sudah cukup baik. Aku tegur kerana Allah, aku tegur untuk kebaikan! Ya betul tapi sedarkah anda, ia menghasut fikiran orang secara tidak langsung.

“Kalau kerana Allah, doakanlah kesempurnaan seseorang bukan untuk saya tetapi kita semua. Tegur atau ingatkan sesama kita bukan melalui publik,” tulisnya.


“Rindu Nak Pergi Mall Tanpa Bersiap & Tak Jadi Perhatian Sesiapa”

Bukan mudah untuk bergelar selebriti, setiap perkara mengenai selebriti itu pasti akan menjadi perhatian. Apa yang disukai, apa yang tidak di sukai, pasti peminat ingin tahu. Baru-baru ini penyanyi Sufian Suhaimi mendedahkan beberapa perkara mengenai dirinya yang ramai tidak tahu.

Menurut Sufian, di waktu lapang dia lebih suka menghabiskan masa dengan memasak, bermain gitar, membaca buku atau majalah motivasi. Ujarnya lagi, jika berdepan dengan kesedihan dia akan keluar memandu kereta sambil mendengar lagu sedih atau berjumpa rakan-rakan.

BACA: “Kalau Saya Tak Putus Tunang, Di Matamu Tak Akan Hidup”

Sufian turut memberitahu, dia rindu untuk keluar tanpa perlu bersiap kerana setelah bergelar selebriti dia mengambil masa yang lama untuk bersiap dan perlu sentiasa kelihatan elok.

“Saya rindu nak keluar ke mall tanpa bersiap dan tak jadi perhatian sesiapa, lebih privasi. Biasanya orang nak ambil gambar dan kita kena sentiasa look good, sebab tu kena bersiap dan saya tak berapa gemar ambil masa hanya untuk bersiap,” katanya kepada mStar Online.

Dalam perkembangan lain, Sufian meluahkan rasa syukur dengan sambutan baik lagu Di Matamu di Indonesia gandingannya bersama SHIMA. Dalam pada itu, lagu Di Matamu layak ke Anugerah Juara Lagu 33 (AJL33) dan akan bertanding dengan 11 buah lagu terbaik yang lain.


Menangi Perjalanan Ke Hong Kong Bernilai RM15 Ribu Secara Percuma

Bagi siapa yang sudah lama mengidam mahu jelajah Hong Kong bersama yang tersayang tu, ini peluang keemasan yang perlu anda rebut.

Bukan mudah tau untuk miliki tiket PERCUMA untuk 2 orang ke Hong Kong yang ditaja oleh OPPO Malaysia.

Dengan kampen Thousand Stories of the Night ini anda berpeluang menikmati kota Hong Kong seperti selebriti kesayangan anda Neloofa.

Bukan itu sahaja, anda juga berpeluang memiliki OPPO R17 Pro yang baru sahaja dilancarkan di Malaysia dengan harga RM2699.

Selain OPPO P17 Pro yang menjadi hadiah utama dalam peraduan ini terdapat pelbagai hadiah lain seperti Neo Smart-band (2 orang pemenang), Power Bank (2 orang pemenang), dan 10 tiket wayang TGV.

Ada 2 langkah yang anda boleh ikuti, langkah pertama, anda hanya perlu kongsi gambar yang paling menarik pada waktu malam dan muat naik di laman Instagram anda bersama hastag #OPPOR17Pro dan #StoriesOfTheNight.

Pastikan gambar yang anda muat naik di laman sosial dalam mod public. Barulah senang untuk orang ramai dan juru gambar profesional melihat gambar anda.

Dari segi markah pula akan diambil kira sebanyak 50% dari orang ramai yang like gambar anda dan 50% lagi dari juru gambar profesional.

Manakala langkah kedua, anda perlu kongsikan gambar anda di sini serta di laman facebook dan twitter anda.

Tapi jangan lupa pula untuk tulis caption pada gambar tersebut dengan tidak melebihi 150 patah perkataan di kedua-dua platfrom iaitu laman rasmi OPPO dan laman media sosial anda.

Jangan lupa untuk public posting anda di laman sosial tu bersama hastag #OPPOR17Pro dan #StoriesOfTheNight. .

Caption yang menarik turut di ambil kira tahu. Jadi apa tunggu lagi! Tangkap sebanyak mana gambar pada waktu malam dan muat naik gambar tersebut sehingga 18 Disember ini sahaja.

Masa inilah untuk anda jelajah kota Hong Kong selama 6 hari 5 malam bersama yang tersayang. Menarik bukan, sudahlah caranya mudah rugi jika anda sia-siakan peluang ini.

Anda bakal jatuh cinta dengan lensa kamera OPPO R17 Pro seperti selebriti tanah air yang sudah mula jatuh cinta dengan kencanggihan yang ada pada OPPO R17 Pro.

Jika anda ingin tahu menarik atau tidak video yang diambil oleh OPPO R17 Pro ini. Jom tengok video selebriti Chryseis Tan bersama rakan-rakannya yang enjoy gila pusing kota raya dengan lensa kamera OPPO R17 Pro pada waktu malam.

Cantik bukan video yang dirakam oleh lensa kamera OPPO R17 Pro? Inilah salah satu sebab Chryseis Tan jatuh cinta dengan OPPO R17 Pro.

Bukan Chryseis Tan sahaja yang tahu jatuh cinta. Ramai lagi selebriti yang fall in love dengan OPPO R17 Pro seperti Saharul Ridzwan, Zahirah Macwilson, Elfira Loy dan juga selebriti pujaan ramai Neelofa.

Yang pastinya gambar anda tidak akan kabur pada waktu malam dengan OPPO R17 Pro. Jika kawasan anda pada waktu malam dipenuhi oleh cahaya lampu sekali pun OPPO R17 Pro masih mampu memberikan anda gambar yang tepat dan fokus kepada obejek.

OPPO P17 Pro yang dilengkapi dengan skrin 6.4 inci (91.5%) AMOLED FHD+ sangat sesuai untuk anda yang gemar bergambar kerana ia mempunyai tri kamera.

Kamera utama OPPO R17 Pro adalah gabungan daripada sensor 12+16+3D TOF. Sensor 12 megapixel ini dilengkapi lensa dengan bukaan f/1.5+f/2.4 menjamin hasil gambar anda pada waktu malam yang luar biasa.

Fungsi smart aperture juga akan membuatkan gambar anda lebih jelas pada waktu malam dengan bukaan yang bersesuaian. Di samping itu, ia juga disertakan dengan AI Ultra Clear Engine dan 3D TOF yang terdapat pada lensa kamera berperanan sebagai imbasan untuk tiga dimensi.

Secara automatik lensa kamera akan mengesan cahaya yang kuat dan terang dengan bukann f/2.4 sekaligus akan menghasilkan imej yang lebih jelas.

Jangan lupa untuk ke laman rasmi OPPO Malaysia untuk ketahui lebih banyak peraduan menarik yang diadakan dan jadi orang pertama untuk ketahui kehebatan OPPO P17 Pro.


"Benar Saya Sudah Dirisik Oleh Adam Azriff"

Selepas tular beberapa gambar dirinya dirisik, Kaka Azraff mengakui telah mengikat tali pertunangan dengan seorang ahli perniagaan, Adam Azriff. Pasangan itu juga merancang bakal bernikah dalam masa terdekat.

“Memang benar saya sudah dirisik dan Alhamdulillah, majlis ringkas itu berjalan dengan lancar. Majlis itu hanya membabitkan keluarga kami berdua. Insya-Allah, kami bakal mendirikan rumah tangga dalam masa terdekat”

Selain itu, Kaka turut berkongsi perkenalan beliau bersama Adam sejak setahun lalu dan menyukai sikap positif jejaka itu. Pada masa sama, Kaka bersyukur dipertemukan jodoh dengan Adam.

“Namun butiran lanjut mengenainya dikongsi apabila sampai masanya. Kami sudah berkawan sejak setahun lalu dan sikap positif Adam membuatkan saya yakin untuk membawa hubungan kami ke peringkat lebih serius”

“Jodoh saya tiba tanpa disangka-sangka, namun saya bersyukur dipertemukan dengan Adam. Sukar untuk saya ungkapkan keistimewaan Adam, biarlah hanya saya yang tahu,” katanya mengenai desas-desus bertunang tempoh hari. (rtky/w)


"Hati Saya Terbuka Mahu Berkahwin Lagi, Tapi..."

Lebih sedekat melayari hidup seorang diri, Mas Idayu mengakui hatinya terbuka untuk berkahwin lagi. Namun ianya tidak semudah itu apabila memikirkan perasaan anaknya yang risau dirinya tidak disayangi lagi.

“Cakapnya itu membuatkan saya terpaksa berfikir panjang. Sebelum ini, apabila bekas suami berkahwin semula, dia menangis. Katanya, papa sudah tidak sayang dia lagi apabila berkahwin lain hingga saya terpaksa menasihatkannya”

Pada masa yang sama, Mas Idayu juga pelik mengapa hanya lelaki muda yang sering mendekatinya dan tidak lelaki yang lebih berusia yang selalunya lebih pandai menjaga seseorang itu dengan baik.

“Agaknya mereka takut kerana menyangkakan saya garang. Takkanlah saya pula terpaksa mengejar lelaki? Saya sebenarnya lebih suka lelaki berusia kerana mereka akan menjaga dengan baik, selain membuat saya berasa lebih selamat”

“Tetapi, apabila ada yang mendekati, biasanya lelaki itu lebih muda. Saya tidak mahu lelaki muda kerana biasanya, golongan itu hanya mahu mengikis duit kita,” jelasnya kepada Berita Harian Online.

Terdahulu, Mas Idayu pernah mendirikan rumah tangga dengan juga seorang pelakon, Aman Graseka pada tahun 1997. Bagaimanapun rumah tangga yang dibina berakhir selepas berpisah pada tahun 2006. (rtky/w)


"Kalau Tahu Macam Ni Tak Payah Gatal Bagi Orang"

Usahawan terkenal, Datuk Aliff Syukri terkilan dengan permintaan ibu kandung anak angkatnya, Qayyum yang meminta semula anaknya selepas tular video kanak-kanak itu kononnya didera oleh pembantu rumah.

Melalui Instagram, Aliff berasa kecewa dengan permintaan wanita itu selepas mereka bersusah payah menjaga Qayyum yang sakit ketika bayi, namun selepas besar dan sihat mahu mengambilnya kembali.

“Memang macam ini ek ambil anak angkat? Time teruk menangis tak nak pulak ibu kandung nak ambik? Ini dah sihat nak ambik. Kalau tau macam ni tak payah ambik lagi bagus jaga bebaik dalam perut tu tak payah gatal kasi orang”

“Niat hati wife saya nak berkomunikasi sebab tak nak putuskan hubungan dengan keluarga Yom, tapi jadi sebaliknya pula. Orang tak faham apa yang kami rasa bila perasaan sayang dah ada sebab jaga dari dalam perut lagi (mak Yom mengandung 7 bulan kami dah jaga)”

“Dan dari lahir kami jaga, lahir je Yom kena sawan nangis dan selalu nangis tak berhenti dan ada masalah pernafasan dan mata. Lebih dari RM5,000 kos rawatan kat hospital swasta, malah maid khas saya bayar untuk jaga baby ni sahaja”

“Susu pun tak minum yang biasa ok. Minum susu soya, malah maid saya sampai tak tidur malam. Semua orang jaga dia dengan sakit mata hampir 5 bulan baru hilang. Suntikan bulanan, sakit demam, kami sekeluarga jaga,” luahnya.

Di ruangan komen pula, ramai memberikan nasihat kepada Aliff agar perjuangkan haknya untuk menjaga Qayyum. Sudah banyak kes anak angkat, pengakhirnya begini. Harap Aliff tabah dengan dugaan ini. (rtky/w)


“Kami Bersedia Tunggu Aidil Kembali Ke Sisi Anak-Anak”

Tidak dapat dinafikan ketika perpisahan Rita Rudaini dan bekas suaminya, Aidil Zafuan terjadi, pelbagai drama dan isu melanda pasangan ini. Namun tahun demi tahun, anak-anak makin membesar dan rindukan kasih sayang seorang ayah.

Tidak mahu membesarkan anak-anak dengan rasa benci terhadap bapanya, Rita turut menantikan masa untuk bekas suaminya kembali bersama anak-anak.

“Kalau dulu mungkin kami hanya fikir tentang diri sendiri sahaja. Tetapi sekarang ni, kami sudah semakin matang dan faham apa kehendak anak-anak yang semakin membesar. Senang cerita, kami sentiasa bersedia menunggu kehadiran Aidil untuk kembali ke sisi anak-anak”

“Dalam usia sekarang, anak-anak perlukan ayah mereka. Jika dahulu saya tak kisah sangat kerana anak-anak masih kecil tak faham sangat. Tetapi sekarang ini, saya sendiri kena berlaku adil kepada anak-anak yang juga memerlukan kasih sayang seorang ayah,” kongsinya kepada BH Online.

Tambah Rita lagi, dia tidak masalah sekiranya Aidil mahu kembali ke sisi anak-anak dan tidak akan sesekali menghalang perkara tersebut. Bagi pelakon wanita ini, dia tidak mahu nanti anak-anak membenci bapa mereka, hanya atas sebab mereka telah bercerai.

Baru-baru ini, video anak-anak Rita melihat kelibat bapa mereka beraksi untuk Malaysia menarik perhatian warga laman sosial. Mana mungkin seorang bapa lupakan kasih sayang terhadap anak sendiri, bukan? (rtky/s)


Awi Rafael: Janganlah Ungkit Kisah Silam Kami

Bakal mendirikan rumahtangga pada 17 Mac tahun hadapan, harapan Awi Rafael cuma satu iaitu usahlah mengungkit kisah silam mereka. Malah Awi mahu memperbaiki diri selain bertekad untuk menjadi suami yang terbaik buat Atikah.

“Selama enam tahun mengenalinya, saya tidak pernah meletak harapan dia akan menjadi jodoh kerana saya ikhlas berkawan dengannya. Perasan halus itu hadir ketika kami berada di Jakarta, Indonesia, pada November tahun lalu atas urusan kerjaya”

“Selepas tiga bulan menyelami dirinya yang sebenar, hati saya kuat mengatakan Atikah adalah jodoh yang ditakdirkan. Saya mahu menjadi suami yang boleh menjaga nama dan menebus maruah serta martabat wanita yang pernah teraniaya sepertinya,” jelasnya kepada BH Online.

Malah menurut Awi, Atikah kembali bekerja seperti biasa di Singapura gara-gara tidak beroleh tawaran lakonan. Apa yang penting, dia tetap akan ada di sisi Atikah.

“Dia mengetepikan perasaan malu demi mencari sesuap nasi buat keluarga. Tidak mengapa jika masih ada yang mahu membuka aibnya kerana sekurang-kurangnya saya kini ada di sebelahnya”

“Biarlah kisah dulu tidak diungkit kembali kerana setiap kita punya kisah silam yang masih berbekas hingga hari ini,” kata Awi Rafael yang turut menyatakan bahawa dia mula berubah ke arah yang lebih baik selepas terlibat dalam kemalangan.

Tuhan menyentuh hati-hati hambanya dengan pelbagai cara,bukan? Apa pun, semoga segala persiapan dan urusan pasangan ini menjelang hari bahagia dipermudahkan. (rtky/s)


Watsons Nobat Bintang Sosial Media & Dua Pemenang Mazda CX-5 Baru Yang Bertuah

Watsons adalah salah satu jenama yang cukup sinonim dengan rakyat Malaysia. Apa yang lagi menarik, strategi pemasaran Watsons bukan saja memberikan penjimatan kepada pelanggan namun dalam masa yang sama berjaya mewujudkan kesetiaan kepada jenama itu sendiri.

Usaha Watsons bagi mendekati golongan sasaran di sosial media diperhebatkan lagi dengan pencarian bintang media sosial melalui sebuah kempen yang berjaya mengumpul lebih 500 penggiat sosial media. Malah hadiah yang ditawarkan kepada pemenang juga cukup mengujakan.

Baru-baru ini, Watsons telah pun mengumumkan pemenang utama untuk kempen berkenaan. Untuk mencari pemenang bukanlah mudah kerana masing-masing mempunyai keistimewaan tersendiri.

Berjaya membawa pulang wang tunai berjumlah RM10,000 (dan juga beberapa hadiah sampingan lain), juara kempen tersebut iaitu Fasiha Latiff turut mengikat kontrak selama setahun bersama Watsons. Sementara itu tempat kedua dan tempat ketiga diduduki oleh Daniel Cheang bin Adenan Cheang dan Eva Natasha binti Zaidi.

Selain itu, selain bertindak sebagai juri utama dalam pertandingan tersebut, Scha Alyahya akan memberikn bimbingan (mentor) dan tunjuk ajar secara peribadi kepada pemenang.

Selain Scha, mentor rasmi Watsons iaitu Nora Danish dan juga wakil Malaysia untuk Asia Next Top Model 6 dan juara Miss International Malaysia iaitu Rubini Sambanthan turut hadir pada majlis tersebut.

Sementara itu, masihkah anda ingat Peraduan Switch.Save.Win oleh Watsons yang mendapat sambutan yang sangat menggalakkan sampai betul-betul outlet Watsons diserbu? Hadiah yang ditawarkan ketika itu iaitu dua buah kereta Mazda CX-5 sememangnya menjadi rebutan ramai.

Lebih 70,000 penyertaan dihantar namun hanya 100 ahli Watsons yang terpilih untuk bertanding di peringkat akhir di mana para peserta telah bersaing dalam 5 pusingan permainan. Akhirnya, dua ahli Watsons berjaya membawa pulang Mazda CX-5 iaitu Goh Kah Sing (ahli Watsons Elite) dan Nor Adamira binti Mohd Adlan.

Menurut Pengarah Urusan Watsons Malaysia, Caryn Loh, mereka berbangga kerana pelanggan telah mengenali dan mula menggunakan produk milik jenama Watsons.

Malah demi memberikan yang terbaik kepada pelanggan, kolaborasi bersama Mazda terjalin dengan Mazda Malaysia untuk memberi bukan satu tapi dua Mazda CX-5 baru, yang bernilai lebih daripada RM132,666 setiap satu kepada ahli Watsons.

Untung bukan jika setia bersama Watsons? Sentiasa mahu berikan yang terbaik buat pelanggannya, yakin jenama Watsons mampu menjadi jenama pilihan tetap rakyat Malaysia di masa hadapan.

Jangan ketinggalan untuk mengetahui lebih lanjut tentang promosi menarik Watsons dengan mengikuti Facebook dan juga Instagram mereka.


Kongsi Tanda Isteri Derhaka, Rumahtangga Tauke Jambu Bermasalah?

Baru-baru ini, perasan juga Tauke Jambu ada naikkan perkongsian di Insta Stories tentang tanda-tanda isteri derhaka. Nama pun selebriti, kalau tiba-tiba kongsi benda sebegini, memang menjadi buah mulut orang untuk mengata.

Malah dari satu sudut, macam memberi bayangan sebaliknya pula tentang situasi rumahtangga sendiri. Maklumlah sebab sebelum itu peminat nampak yang bahagia saja,kan? Berpunca daripada perkongsian tersebut, baru-baru ini Tauke Jambu memuatnaik sedikit penjelasan berkenaan perkara tersebut.

“Haritu saya ada muat naik cerita mengenai tujuh tanda isteri derhaka, kesannya berita itu menjadi viral. Rata-rata sahabat memandang serong pada saya padahal kita berniat baik,” jelasnya.

Melalui kapsyen itu juga, Tauke turut mengucapkan selamat hari hari ulangtahun perkahwinan buat isterinya. Rata-rata peminat turut menyokong Tauke kerana menyebarkan nasihat selain mengucapkan tahniah buat pasangan itu.

Namun, ketika Tauke memuatnaik Insta Stories sebelum ini, pertanyaan yang ditimbulkan oleh pelawak ini juga seakan mengundang pertikaian masyarakat kita yang sememangnya suka perkara sebegini selain isterinya turut Insta Stories dengan persoalan namun menyerahkan kepada Allah untuk menentukan kebenaran.

Apa-apa pun, melalui perkembangan terbaru, pasangan ini dilihat sama-sama menaikkan gambar bersama bagi meraikan hari ulangtahun perkahwinan mereka. Jika semuanya baik, baguslah.

“Niat kita atas dasar memberi info berguna, begitulah cara kita berfikir kalau sesuatu itu kita pandang negatif maka negatiflah pemikiran kita. Semoga tali ikatan setiap rumah tangga kita semua berkekalan,” luah Tauke. (rtky/s)


Siti Nurhaliza: Akaun Palsu Affiyah Jangan Jual Produk

Kewujudan akaun palsu di laman sosial media bagaikan tidak dapat dibendung. Padam yang ini, wujud yang lain. Malah kewujudan akaun palsu menggunakan nama anak selebriti turut menjadi ikutan. Tidak dapat lari dari perkara sama, anak Siti Nurhaliza, Aafiyah turut menjadi mangsa kewujudan akaun palsu ini.

BACA: Siti Nurhaliza Dedah 5 Kali Buat IVF Sebelum Dapat Aafiyah

Tidak lain tidak bukan, akaun sebegini akan beroleh pengikut yang ramai dan kemudiannya akan membuka peluang pengiklanan buat pengeluar pelbagai produk di laman sosial atau mungkin akaun tersebut akan dijual dengan harga tertentu.

Namun bagi Siti Nurhaliza, dia masih membenarkan individu menggunakan nama dan gambar anaknya di laman sosial. Namun perkara tersebut hadir dengan satu syarat.

“Banyak fake account menggunakan nama Aafiyah di Instagram, kalau mereka cipta sekadar untuk abadikan foto sahaja tak ada masalah”

“Tapi saya tak nak mereka menggunakan akaun tersebut untuk menjual produk dan barangan contohnya telefon bimbit,” jelasnya kepada portal mStar Online.

Untuk pengetahuan anda juga, sehingga kini Aafiyah belum mempunyai akaun sendiri malah suami Siti Nurhaliza iaitu Datuk K sebolehnya tidak mahu terlalu terdedah di laman sosial ketika ini.

“Buat masa ni saya belum nak buat lagi Instagram dia. Lagi pun ayah dia, Datuk Seri Khalid Mohamad Jiwa kalau boleh tak mahu Aafiyah terlalu expose. Gambar Aafiyah yang dimuat naik di Instagram juga saya post setelah mendapat keizinan suami,” katanya lagi. (rtky/s)


"Pengalaman Tidak Ternilai LIhat Rakan Bersalin"

Agak luar biasa pengalaman yang dikongsi Neelofa kali ini, apabila beliau berpeluang menemani teman baiknya melahirkan anak di bilik bersalin. Menurut Neelofa, pengalaman itu sangat bermakna buatnya sebagai seorang wanita.

Menerusi Instastory di akaun Neelofa, beliau berkongsi saat mendebarkan itu melalui sekeping gambar ‘selfie’ yang dimuat naik. Selain ucapan tahniah, Neelofa juga meluahkan rasa bangga terhadap rakannya.

Untuk kali pertama berada di dalam bilik bersalin, Neelofa merasakan ianya pengalaman yang tidak ternilai apabila dapat menyaksikan rakan baiknya bertarung nyawa melahirkan seorang bayi.

Boleh kira bertuah juga Neelofa menyaksikan sendiri pengalaman wanita bersalin melahirkan anak. Bolehlah pengalaman ini dijadikan rujukan buat diri sendiri di masa akan datang, mana tahu giliran Neelofa pula nanti. (rtky/w)


Tania Hudson Bengang Orang Ramai Sibuk Hal Rumah Tangga Natasha Hudson

Perkahwinan Natasha Hudson bersama seorang seorang usahawan dari Kelantan baru-baru ini ternyata menarik minat golonga netizen di laman sosial lebih-lebih lagi perkahwinan Natasha kali ini adalah kali yang keempat.

Sementara itu bagi adik Natasha iaitu Tania Hudson, dia turut meninggalkan pesanan buat netizen melalui perkongsian di Insta Stories gara-gara sikap mereka yang tidak henti-henti menjaga tepi kain orang.

Melalui perkongsian tersebut, Tania menyatakan bahawa nampaknya orang di luar sana lebih mengetahui tentang kisah rumahtangga kakaknya itu.

Begitulah sedikit sebanyak kehidupan selebriti di zaman sosial media ini. Bertabahlah menghadapi perkara sebegini dan fokus untuk meneruskan kehidupan. (rtky/s)


"Inilah Lelaki Saya Idamkan Sebagai Jodoh"

Pernah menolak cinta kekasih, Mr E dulu, namun hati Ruhainies mula terbuka dengan keteguhan agama kekasih apabila beliau membacakan surah Yasin setiap hari buatnya ketika jatuh sakit di set pengambaran tempoh hari.

BACA: “Kalau Jodoh Mat Despatch Pun, Ruhainies Akan Cinta Seikhlas Hati”

“Akhirnya Tuhan menunaikan doa saya apabila dipertemukan dengan lelaki yang membuatkan saya jatuh cinta dan bersedia untuk berkahwin. Saya pula bukannya memandang paras rupa dan kedudukan, sebaliknya hati serta keteguhan agama”

“Saya bertambah yakin dengan keikhlasan Mr E apabila melihatnya membaca Surah Yasin setiap hari, selama dua minggu, ketika saya jatuh sakit sewaktu menjalani penggambaran program travelog baru-baru ini”

Bagaimanapun Ruhainies berasa terluka apabila netizen mendakwa beliau mengejar lelaki berharta sedangkan beliau tidak pernah menunjukkan kekayaan Mr E biarpun dirinya mengetahui status kekasihnya yang sebenar.

“Bagi saya, kalau Mr E tidak kaya dan berharta sekali pun, inilah lelaki yang saya idamkan sebagai jodoh. Saya tidak pernah beritahu identiti Mr E, malah apa yang dia ada pun saya tidak tunjuk. Kebanyakan netizen hanya membuat spekulasi”

“Kalau ikutkan, Mr E mengejar saya sejak setahun lalu, tetapi saya tidak melayannya. Sedangkan, saya bukannya tidak tahu siapa Mr E. Hati saya hanya terbuka untuk mengenalinya dengan lebih rapat apabila melihat kesungguhannya,” jelasnya. (rtky/w)


“Kita Tak Akan Bertolak Ansur Kerana Ini Isu Agama Islam”

Personaliti popular, Azwan Hj Ali mencuri tumpuan hari ini di perhimpunan kesyukuran meraikan kejayaan menolak ratifikasi Konvensyen Antarabangsa Mengenai Penghapusan Segala Bentuk Diskriminasi Kaum (ICERD).

Azwan Hj Ali tampil memberikan ucapan beliau sendiri di perhimpunan aman yang diadakan di sekitar ibu negara itu

Sebagai artis beliau juga tidak boleh bertolak ansur dengan sebarang usaha yang menggugat Islam dan Melayu di negara ini.

“Ini soal agama, jangan main-main. Kita tidak boleh bertolak ansur kerana ini isu agama. Saya akan bersama-sama dengan semua kerana kita kena tunjukkan kekuatan kita dengan bersatu padu,” katanya. (rtky/m)


Natasha Hudson Selamat Nikah Usahawan Kelantan

Utusan Malaysia hari ini melaporkan yang Natasha Hudson kini sah bergelar isteri kepada usahawan dari Kelantan, Noor Nashriq Sekarnor selepas selamat diijabkabulkan tepat pukul 8.30 malam tadi dengan hanya sekali lafaz.

?Majlis secara sederhana yang berlangsung di Masjid Al -Sultan Ismail Petra, Kubang Kerian itu dihadiri oleh ahli keluarga dan rakan-rakan karib kedua pasangan mempelai itu.

Menerusi kemaskini di Instagram, adik kepada pelakon wanita itu iaitu Tania Hudson memuatnaik gambar mengucapkan tahniah buat kakaknya yang kembali bergelar isteri.

Ini merupakan perkahwinan keempat buat Natasha Hudson dan beliau mengesahkan sudah berpisah dengan suami terakhirnya Carleed Khaza atau Khalid Kamal sekitar September 2018 lalu.

Watsons Malaysia kini sedang mengadakan Watsons Buy-Buy Year End Sale dengan potongan harga barangan sehingga 50% di seluruh Malaysia. Ahli kad Watsons juga akan menerima HADIAH PERCUMA edisi terhad.

Ayuh serbu cawangan Watsons seluruh Malaysia untuk belanja keperluan diri untuk tahun baru!


Pekin Ibrahim, Mona Allen Kahwin Dalam Majlis Tertutup

Ramai juga yang sangsi dengan kenyataan pelakon Pekin Ibrahim yang beliau sebelum ini sedang bercinta dengan seorang model antarabangsa namun hari ini beliau membuktikan yang wanita yang dicintai itu memang wujud.

Dalam satu majlis tertutup yang dihadiri ahli keluarga dan rakan terdekat, Pekin Ibrahim dilaporkan selamat bernikah dengan aktres Mona Allen atau nama sebenarnya Munna Hafiraneza Allen pada pagi Jumaat lalu.

Rakan artis, Amyza Adnan menjelaskan yang beliau menerima jemputan ke majlis tersebut namun tidak dapat hadir kerana ada penggambaran lain dan menjelaskan pasangan ini sudah lama bercinta.

Lama juga, masa kami terlibat penggambaran Monalisa, Mona sudah bercinta dengan Pekin,” ujarnya.

Tahniah buat Pekin Ibrahim dan Mona Allen atas pernikahan ini, mungkin boleh buat majlis persandingan terbuka untuk para peminat pula meraikan pengantin baru ini. (rtky/m)


“Saya Tak Biasa, Ingat Tomboi Ke Nak Pakai Sport Shoes?”

Pelakon Rozita Che Wan antara selebriti yang suka bergaya dan penampilannya sememangnya ada kelas. Che Ta juga sangat sinonim sebagai seorang yang gemar memakai bulu mata palsu dan boleh dikatakan ia merupakan ‘trademark’ pelakon jelita itu.

Kemunculan Che Ta pada perlawanan peringkat akhir pertama Piala AFF Suzuki baru-baru ini ternyata menjadi perhatian ramai dan tidak kurang juga ada yang mengkritik penampilannya itu kerana dilihat terlalu berlebih-lebihan serta tidak sesuai dengan acara yang dihadiri olehnya.

Tampil berkasut tumit tinggi serta solekan tebal lengkap dengan bulu mata palsu di Stadium Nasional Bukit Jalil, Che Ta memberitahu tiada salahnya untuk dia berpakaian sebegitu asalkan dirinya berasa selesa.

“Apa masalahnya kalau pakai boot untuk tengok bola. Saya yang pakai kenapa anda yang nak komen berpeluh atau tidak. Setitik peluh pun tak pernah keluar macam mana mereka tahu saya berpeluh.

“Lagipun saya dapat tiket VIP, tak perlulah nak beratur panjang sebelum masuk stadium,” katanya kepada mStar Online.

Kata Che Ta lagi, penampilannya itu dilihat biasa-biasa saja dan itulah pakaian yang sering digayakan olehnya. Ujarnya lagi, walaupun berkasut tumit tinggi, dia tetap boleh berjalan seperti biasa dan memberitahu dia tidak biasa memakai kasut sukan.

“Itu saya rasa penampilan paling biasa. Saya tak biasa pakai sport shoes… ingat tomboi ke nak pakai sport shoes?” katanya berseloroh.


“Kesian Tengok Daddy Dekat TV, Sepatutnya Duduk Tempat VVIP”

Pada perlawanan separuh akhir Piala AFF Suzuki Rabu lalu, Rita Rudaini berkesempatan membawa anak-anaknya menonton aksi di antara Malaysia dan Thailand itu di sebuah restoran mamak. Rita turut berkongsikan video dimana anaknya bersorak gembira apabila pasukan bola sepak negara berjaya mara ke final.

Rita turut memberitahu anak-anaknya sangat teruja menonton perlawanan bola sepak itu di kedai mamak dan sanggup tengok walaupun didalam hujan demi untuk memberikan sokongan kepada pasukan Malaysia.

BACA: “Ada Orang Kurang Senang Jika Saya Berbaik Dengan Bekas Suami”

Sanggup tgk dlm hujan anak2 sisturr ni…1st time sisturr bawak dorg kluar tgk ramai2 kt mamak…tq aunty @linda_nsaisi aunty cita,coach hazra,uncle din n uncle rizal buat perjumpaan di mamak ?

A post shared by  Rita Rudaini (@ritrud727) on Dec 5, 2018 at 5:26am PST

Video tersebut mengundang rasa sebak di kalangan netizen yang bersimpati dengan anak-anak pelakon itu yang hanya mampu menonton bapa mereka di televisyen sahaja. Tidak kurang juga ada yang mengatakan mereka sepatutnya duduk di tempat VVIP di dalam stadium dan bukan menonton dari jauh.

Ada juga netizen mencadangkan agar Rita membawa anak-anaknya ke stadium untuk menonton aksi final itu nanti supaya boleh melihat bapa mereka dengan lebih dekat.

Terdahulu, Rita Rudaini mendedahkan ada individu tidak senang andai dia dan bekas suami, Aidil Zafuan berbaik demi anak-anak. Rita seolah memberi bayangan ada pihak yang busuk hati hingga melaga-lagakan hubungan mereka dan menyebabkan anak-anak menjadi mangsa berjauhan dengan bapa kandung.


Kaka Azraff Bakal Nikah Usahawan?

Jarang mendedahkan soal peribadi secara terbuka, kini bertiup kencang khabar angin mengatakan Kaka Azraff sudah pun mengikat tali pertunangan dengan seorang jejaka bernama Adam Azriff baru-baru ini.

Adam yang juga seorang usahawan ada memuat Instastory menunjukkan seorang wanita (mungkin ibunya) menyarungkan cincin kepada Kaka. Malah Adam juga turut berkongsi gambar bersama denngan Kaka pada malam itu.

Tambahan lagi, kepsyen yang diberikan Adam seolah membayangkan mereka sudah mengikat tali pertunangan. Pada majlis yang cukup ringkas itu, Kaka juga tampak manis memakai busana warna kuning dan berselendang.

Jika benar khabar angin ini, tahniah diucapkan kepada Kaka dan pasangan. Semoga perancangan ke jinjang pelamin berjalan dengan lancar dan dipermudahkan urusan semuanya. (rtky/w)

Watsons Malaysia kini sedang mengadakan Watsons Buy-Buy Year End Sale dengan potongan harga barangan sehingga 50% di seluruh Malaysia. Ahli kad Watsons juga akan menerima HADIAH PERCUMA edisi terhad.

Ayuh serbu cawangan Watsons seluruh Malaysia untuk belanja keperluan diri untuk tahun baru!


“Terima Kasih Ayu Raudhah, Jatuh Bangun Saya Hanya Dia Yang Tahu”

Semalam adalah hari paling membanggakan buat seluruh rakyat Malaysia apabila pasukan bola sepak negara berjaya ke final Piala AFF Suzuki 2018. Di kesempatan itu, kapten skuad Harimau Malaysia, Zaquan Adha Radzak menzahirkan ucapan terima kasih buat ibu dan isterinya, pelakon Ayu Raudhah di atas sokongan mereka selama ini.

“Pertama sekali saya nak ucapkan terima kasih kepada mak tanpa doa mak sesuatu kejayaan itu tidak dapat diperolehi.

“Dan juga untuk isteri saya yang sentiasa memberikan sokongan kepada saya, dari awal jatuh bangun saya, hanya isteri saya yang tahu”, katanya kepada Astro Awani.

Mengulas mengenai aksi malam semalam, Zaquan menyifatkan sumber kekuatan utama pasukan Malaysia berjaya melangkah ke aksi final adalah sokongan yang tidak terhingga daripada penyokong bola sepak negara dan rakyat Malaysia.

“Kepada seluruh penyokong bola sepak dan rakyat Malaysia, kami terus mengharapkan sokongan daripada anda pada final nanti jika stadium penuh dibanjiri seluruh rakyat Malaysia, ia memberi semangat untuk kami terus berjuang dalam bola sepak untuk final kali ini, pasukan kami tidak kuat tanpa sokongan rakyat Malaysia.

“Alhamdulillah saya rasa satu rezeki untuk pasukan malaysia dalam situasi yang amat menggetirkan malam tadi kita hampir tewas pada saat akhir, tapi untuk kami kalau rezeki itu tak ke mana, bagaimanapun misi itu masih belum habis, kita masih ada misi untuk kejar di final nanti,” katanya.


Kurang Masa Bersama Arwah Datuk, Neelofa Kini Berubah

Pemergian insan yang disayanginya baru-baru ini ternyata memberi kesan yang mendalam buat Neelofa. Menerusi Harian Metro, Neelofa menyatakan bahawa dia kini membuat pilihan untuk meluangkan lebih masa bersama keluarga.

“Pemergian arwah datuk banyak mengubah saya untuk menjadi seorang anak dan ahli keluarga yang lebih baik. Saya berasa menyesal kerana kurang menghabiskan masa dengan arwah datuk ketika hayatnya dulu”

“Kini, saya juga lebih menghargai masa berkualiti untuk bersama ahli keluarga walaupun sibuk mengatur urusan perniagaan dan karier seni,” jelasnya.

Tambahnya, arwah turut berpesan agar sentiasa jujur, amanah dan tidak mengamalkan riba dalam urusan perniagaan. Arwah datuk Neelofa, Noor Mohamed yang berusia 83 tahun meninggal dunia pada 20 November lalu.

Selain itu, Neelofa juga menyatakan bahawa pengalaman menukarkan lampin pakai buang datuknya itu juga merupakan salah satu perkara yang suka dilupakannya.

“Saya juga sempat menukarkan lampin pakai buang datuk ketika itu buat pertama kalinya dan ia pengalaman yang sukar dilupakan,” kongsinya. (rtky/s)


Zarina Zainuddin Terkilan Anak Autism Dihina Tidak Betul

Memiliki dua orang anak menghidap Autism, pelakon Zarian Zainuddin tidak mengganggap kekurangan anak-anaknya itu perkara memalukan malah ianya adalah nikmat dan ujian yang diberikan oleh Allah.

Jika anda mengikuti Instagram Zarina, beliau sentiasa berkongsikan foto dan video aktiviti harian bersama anak-anaknya. Bagaimanapun, ada segelintir netizen dilihat agak kurang senang dengan perkongsian tersebut sehingga sanggup melemparkan kata-kata kesat terhadap anaknya.

Tiada ibu di dunia ini yang tidak sedih apabila anaknya dihina sedemikian rupa, namun Zarina tidak cepat melatah dengan kata kesat netizen tersebut. Komen netizen itu dibalas dengan tenang, malah Zarina turut mendoakan agar netizen tersebut mendapat rahmat.

Perkongsian itu mendapat pelbagai reaksi dari pengikutnya yang meluahkan rasa tidak puas hati terhadap netizen tersebut. Ada yang mengatakan, individu tersebut seorang yang berhati busuk dan tidak boleh melihat orang lain bahagia.

Jika dilihat pada perkongsian di Instagram Zarina, pelakon itu banyak berkongsikan pengalamannya menjaga anak Autism sekaligus memberi kesedaran tentang Autism kepada masyarakat. (rtky/f)

Watsons Malaysia kini sedang mengadakan Watsons Buy-Buy Year End Sale dengan potongan harga barangan sehingga 50% di seluruh Malaysia. Ahli kad Watsons juga akan menerima HADIAH PERCUMA edisi terhad.

Ayuh serbu cawangan Watsons seluruh Malaysia untuk belanja keperluan diri untuk tahun baru!


Pergi Umrah Diam Diam, Awie Risau Digelar Riak

Mengakui sebelum ini identitinya seringkali terpalit dengan kisah dan imej kurang baik, Awie sebenarnya dalam diam-diam sudah pun menunaikan umrah baru-baru ini. Malah pemergiannya ke Tanah Suci Mekah itu juga dalam masa yang sama merupakan hadiah hari lahirnya yang ke 50 – yang paling bermakna.

Awie mengambil pendekatan untuk tidak menghebahkan pemergiannya itu kerana tidak mahu menimbulkan salah faham di antara peminat selain bimbang kisahnya berbuat baik menjadi bahan ketawa seterusnya menjerumus kepada dosa pula.

“Saya sebenarnya keberatan nak berkongsi pengalaman mengerjakan umrah baru-baru ini kerana takut nanti dikata riak. Maklumlah… saya dicop jahat dan apabila bercerita hal baik, nanti orang gelak dan datangkan dosa kepada mereka”

“Apapun saya mengakui berada di Makkah satu pengalaman indah. Bersyukur akhirnya saya dapat merasa apa yang orang lain pernah rasa. Walaupun ini bukan haji, tapi apabila sampai di sana saya terus niat dan berdoa untuk dapatkan haji selepas ini,” katanya kepada Harian Metro.

Selain itu, melalui kenyataan Awie kepada Astro Gempak, dia pertama kali botak dan disebabkan perkara tersebut, dia enggan melihat dirinya sendiri dii cermin lebih dari satu hari.

“Sayalah yang paling terkejut! Ketika proses mencukur kepala, saya pejamkan mata dan berzikir. Saya tak nak tengok! Sebabnya daripada lahir sampai umur 50 tahun saya tak pernah botak!

“Apabila sudah habis, saya angkat plastik dan tutup muka sendiri, saya tak nak tengok cermin. Sehari setengah jugalah saya tak nak tengok muka sendiri dan tak masuk bilik air”

“Belakang kepala pun rasa ringan je. Apabila nak mandi untuk solat Subuh keesokannya barulah saya buka perlahan-lahan. Sekali tengok muka macam bola!” kongsinya.

Begitulah cerita sedikit sebanyak mengenai mengenai Awie yang pertama kali menunaikan umrah. Pastinya pengalaman tersebut adalah sangat berharga dan apabila tiba masanya nanti, pasti perasaan rindu datang memanggil itu kembali semula ke Tanah Suci. (rtky/s)


Malaysia Ke Final, Che Ta Pakai Gaun Ke Stadium

Semalam merupakan hari yang paling membanggakan buat rakyat Malaysia apabila pasukan bola sepak negara berjaya mara ke perlawanan akhir Piala AFF Suzuki. Kegembiraan tersebut turut dirai oleh keluarga pasangan selebriti popular Rozita Che Wan dan Zain Saidin.

Baru-baru ini, penampilan Che Ta ke stadium pada perlawanan Sabtu lalu menjadi perhatian dan bualan ramai. Rata-rata netizen tidak senang duduk melihat Che Ta yang tampil berkasut tumit tinggi serta solekan tebal lengkap dengan bulu mata palsu.

Tidak kurang juga ada netizen berpendapat dengan keadaan stadium yang panas pasti akan berpeluh dengan penampilan sebegitu. Namun, menerusi Instagram, rakan baik pelakon itu iaitu Anas Zahrin memberitahu Che Ta bakal membuat kejutan dengan menggayakan gaun pada perlawanan akhir itu nanti.

Rata-rata peminatnya menyokong cadangan tersebut serta memberikan idea agar Che Ta memakai gaun hitam kuning mengikut warna tema jersi pasukan bolak sepak kebangsaan. Ada segelintir netizen mengatakan, jika Che Ta memakai gaun ke stadium pasti ramai yang tak senang nak tengok bola kerana mata akan tertumpu kepadanya.

Kalau dah cantik, pakai apa pun cantik.  Boleh dikatakan ramai wanita kagum dengan Che Ta yang sentiasa yakin dengan apa yang digayakan olehnya. Apa pun pasti ramai yang tak sabar melihat penampilan Che Ta di aksi final nanti.


Nora Danish Teringin Timang Anak Perempuan Pula

Meskipun kehidupannya kini sudah lengkap dengan kehadiran tiga anak lelaki, pelakon Nora Danish memberitahu jika diberi rezeki untuk hamil lagi, dia mempunyai keinginan menimang anak perempuan pula.

Ujarnya lagi, jika dikurniakan seorang anak perempuan sudah cukup baginya. Bagaimanapun, perancangan untuk hamil lagi bukan dalam masa terdekat memandangkan anak bongsunya, Ney Ney masih lagi kecil.

“Kalau dapat seorang pun jadilah. Tetapi, perancangan untuk mengandung lagi bukanlah dalam jangka masa terdekat ini kerana anak bongsu saya, Mohamed Neqayl Nedim (Ney Ney), baru berusia sembilan bulan.

“Ney Ney pun masih kecil lagi dan dalam proses membesar. Alhamdulillah, yang penting Ney Ney membesar dalam keadaan sihat. Dia (Ney Ney) pun sekarang kuat makan dan senanglah menguruskan penjagaan hariannya. Suami saya, Nedim Nazri juga banyak membantu,” katanya kepada Harian Metro.

Sebelum ini Ney Ney sering menjadi mangsa ejekan dan kutukan netizen, kini Nora gembira dengan penerimaan baik netizen terhadap anaknya itu. Kata Nora lagi, dia enggan ambil pusing dengan segala kecaman dan lebih selesa membiarkan saja cakap-cakap orang mengenai dirinya.

“Biasalah, dalam dunia teknologi masa kini sesiapa saja boleh mengata apa-apa. Saya lebih selesa tak ambil peduli mengenainya. Saya sudah lali dengan pelbagai kecaman yang dilemparkan sebelum ini dan sekarang selesa membiarkan saja dan tidak pedulikan langsung.

“Sekarang, saya sudah ke tahap tak payah peduli. Nak kecam atau apa, suka hati mereka. Biarkan saja, asalkan mereka puas,” katanya.

Watsons Malaysia kini sedang mengadakan Watsons Buy-Buy Year End Sale dengan potongan harga barangan sehingga 50% di seluruh Malaysia. Ahli kad Watsons juga akan menerima HADIAH PERCUMA edisi terhad.

Ayuh serbu cawangan Watsons seluruh Malaysia untuk belanja keperluan diri untuk tahun baru!


“Ikutkan Hajat Hati, Rasa Macam Nak Meminang Tun Mahathir”

Siapa yang tak kenal dengan Datuk Seri Vida, usahawan selebriti berjaya di Malaysia. Pasti ramai yang tahu bahawa Vida mengambil masa yang lama untuk berjaya dan untuk berada di tahap sekarang. Banyak dugaan dan cabaran yang dilaluinya sepanjang 18 tahun berkecimpung dalam dunia perniagaan.

Menerusi temu bual ekslusif bersama Intrend baru-baru ini, Vida meluahkan hasratnya untuk bertemu dengan Perdana Menteri ke-7, Tun Dr. Mahathir dan Tun Siti Hasmah. Ujar Vida lagi, jika diberikan peluang beliau mahu bertemu dengan Tun M untuk berkongsi cerita mengenai perniagaan dan masa depan negara.

“Rasa sebak apabila mereka berdua kembali dalam kerajaan baharu Malaysia. Hasrat hati ingin sangat bertemu pasangan kesayangan kita semua ini. Ada rezeki, saya mahu bertemu, berbual-bual dengan Tun Dr. Mahathir dan Tun Siti Hasmah.

“Tapi bukan setakat jumpa Tun Mahathir tau. Bukan setakat nak bercerita fasal bisnes, fasal harapan, fasal masa depan negara. Ikutkan hajat hati, rasa macam nak meminang Tun Mahathir, kekeke! Jangan marah ya Tun Siti Hasmah,” seloroh Vida.

Nampaknya hasrat Vida untuk bertemu pemimpin negara itu akhirnya tercapai dimana beberapa hari lalu Vida ada berkongsikan gambarnya bersama Tun M di akaun Instagram miliknya.

Dalam pada itu, dalam temu bual tersebut Vida turut memberitahu jika ditemukan jodoh suatu hari nanti, beliau berharap pasangannya itu adalah seorang yang jujur dan boleh menerima dirinya seadanya.


“Gaun Kahwin Saya Sebelum Ini Pernah Dicuri & Dicarik-Carik”

Baru saja melangsungkan majlis persandingan kali kedua minggu lalu, Datuk Fazley Yaakob memberitahu ianya dibuat adalah diatas permintaan arwah bapanya yang inginkan pasangan itu dirai dengan penuh kegembiraan dan bukan seperti 13 tahun yang lalu.

Dalam pada itu, menerusi Instagram, isteri Fazley iaitu Datin Azrene Ahmad turut berkongsikan pengalaman menyedihkan yang berlaku ketika majlis perkahwinan mereka 13 tahun lalu apabila gaun perkahwinannya telah dicuri dan dikoyakkan.

Ujar Azrene lagi, bagaimanapaun beliau bernasib baik kerana mempunyai sepasang persalinan tambahan lain yang dipulangkan oleh seorang pereka fesyen dalam keadaan yang belum siap sepenuhnya.

“Ketika majlis perkahwinan saya sebelum ini, gaun saya telah dicuri dan dicarik-carik. Nasib baik saya sepasang gaun lain yang telah dihantar oleh seorang pereka fesyen sebelum itu dalam keadaan tidak siap.

“Saya menghabiskan masa sepanjang malam menangis sambil menjahit labuci pada gaun tersebut,” tulisnya.

Terdahulu, Fazley dan Azrene mendirikan rumah tangga pada 2007 dan perkahwinan itu penuh kontroversi apabila ibu Azrene iaitu Datin Rosmah Mansor tidak merestui perkahwinan tersebut.


"Biasalah Dalam Perkahwinan, Ada Pasang Surut"

Baru-baru ini ada dakwaan mengatakan Rozita Che Wan telah memfailkan perceraian di mahkamah syariah, namun menarik semula. Ditanya mengenai hal itu, Che Ta menafikan perkahwinannya dengan Zain Saidin, sedang bergolak.

“Saya dengan Zain okey. Tidaklah bahagia 100 peratus. Biasalah dalam perkahwinan ada pasang surut. Sedangkan lidah lagi tergigit, inikan pula suami isteri. Cuma, soal dikatakan naik mahkamah syariah ia tak betul”

“Maklumat ini tak betul. Sama ada mereka salah mahkamah atau tersilap artis. Memang saya akan naik mahkamah, tapi bukan mahkamah syariah sebaliknya mahkamah tinggi membabitkan kes perniagaan,” katanya.

Minggu lalu, satu laporan menyiarkan gosip mengatakan rumah tangga seorang pelakon cantik bergolak hingga menfailkan penceraian. Pasangan itu turut digambarkan sering bercuti ke luar negara bersama keluarga.

Selain itu laporan tersebut turut memberi bayangan sikap penyayang suami berkenaan terhadap anak-anak di perkahwinan terdahulu. Ramai mendakwa pasangan terbabit adalah Che Ta dan suami.

Kami juga tidak pasti siapakah pasangan terbabit. Kalau Che Ta dah nafikan, mungkin netizen tersilap artis agaknya. Harapnya Che Ta dan suami baik-baik saja dan bahagia seperti biasa. (rtky/w)


"Gigihlah Cuba Nak Lagakan Kami Berdua"

Lama anak-anak tidak bertemu dengan bapa kandung sejak bercerai, Rita Rudaini mendedahkan ada individu tidak senang andai beliau dan bekas suami, Aidil Zafuan berbaik walaupun demi anak-anak.

BACA: Peminat Harap Anak Rita Rudaini Jadi Pemain Bola Sepak Sehebat Aidil Zafuan

Menerusi entri terbaru di Instagram, Rita seolah memberi bayangan ada pihak yang ‘busuk hati’ hingga melaga-lagakan hubungan mereka dan menyebabkan anak-anak menjadi mangsa berjauhan dengan bapa kandung.

Bagaimanapun dalam kenyataan yang sama Rita tetap positif dengan apa yang terjadi, dan percaya suatu hari hari nanti kebenaran bakal muncul dan anak-anaknya akan bertemu semula dengan Aidil.

Di ruangan komen pula, pelbgai reaksi diberikan netizen. Ada mendakwa kenyataan Rita seolah memberi bayangan bakal berbaik semula dengan bekas suami, tapi nampaknya ada juga yang menentang.

Sebelum ini, Aidil ketika ditanya mengenai pertemuan dengan anak-anak di Instagram live isterinya, menjawab ringkas bahawa beliau bakal bertemu dengan anak-anaknya tidak lama lagi. (rtky/w)


Haqiem Rusli Mahu Rehat Dari Twitter Sementara

Gara-gara memakai cermin mata hitam dan airpods ketika menyertai program amal tempoh hari, Haqiem Rusli kesal tindakannya mahu mengekalkan identiti sebagai penyanyi disalah faham oleh netizen hingga dikecam teruk.

BACA: “Ziarah Rumah Asnaf Pakai Kaca Mata Hitam & Airpods, Tak Ada Adab Ke?”

Dalam pada itu, Haqiem juga memohon maaf andai tindakannya itu dianggap biadap dan berlagak. Susulan kejadian itu, Haqiem membuat keputusan untuk berehat dari laman sosial, Twitter bagi meredakan keadaan.

“Silap saya kerana tidak sensitif dan terlalu ghairah mengekalkan identiti diri hingga terlupa persekitaran di mana saya berada. Saya sudah terbiasa menggunakan airpods untuk memudahkan saya menjawab panggilan telefon”

“Tetapi ramai yang salah anggap dan menyangka saya sedang mendengar lagu. Saya minta maaf jika cara saya itu tidak disenangi ramai. Akaun laman sosial itu masih wujud, cuma saya mengambil keputusan untuk berehat seketika,” katanya.

Nama Haiqem lagi sekali panas apabila tindakannya memakai cermin mata dan airpods dianggap tidak pandai membawa diri dan seperti budak kaya yang berlagak ketika melawat ke rumah asnaf baru-baru ini. (rtky/w)


Joy Revfa Sudah Temui Pengganti, Tayang Kekasih Baru

Tahun lalu menyaksikan kisah pergolakan rumah tangga usahawan kosmetik Joy Revfa bersama penyanyi nasyid Hafiz Hamidun, yang akhirnya pasangan tersebut disahkan bercerai talak satu. Kini, Joy Revfa dilihat lebih bahagia dan meneruskan kehidupannya seperti biasa.

Terbaru, Joy kini dikhabarkan sudah menemui pengganti dan dilihat semakin terbuka untuk berkongsikan mengenai hubungannya bersama kekasih barunya itu bernama Faiz dengan memuat naik beberapa foto bersama di Instagram.

BACA: Letih Berebut Lif, Joy Revfa Pindah Rumah Baru 7 Bilik

Menerusi sebuah akaun @revfaiz, kekasihnya itu juga turut dilihat memuat naik beberapa foto mesra bersama Joy beserta kepsyen romantik.

Rata-rata pengikutnya mengucapkan tahniah dan berharap agar kekasih baru Joy itu dapat memberikan kebahagian kepada dia dan anaknya serta dipermudahkan agar jodoh mereka sampai ke jinjang pelamin.

Joy Revfa atau nama sebenarnya Siti Arifah Mohd Amin pernah mendirikan rumah tangga sebelum ini dan mempunyai seorang anak lelaki bernama Arryan Firdaus yang kini berusia tiga tahun.


Buy Buy Year End Sale Watsons Menjimatkan & Tawar Hadiah Percutian!

Masa yang ditunggu sepanjang tahun akhirnya kini sudah pun tiba. Tidak mahu ketinggalan dalam memberikan yang terbaik kepada ahlinya, sempena kedatangan hujung tahun ini, Watsons kini mengadakan BUY-BUY Year End Sale buat anda semua.

Tak sabar betul rasa nak ceritakan apa yang Watsons tawarkan buat anda kali ini. Kami kongsikan beberapa tawaran menarik sempena BUY-BUY Year End Sale oleh Watsons ini!

Sedar atau tidak, penghujung tahun macam inilah masa yang sangat sesuai untuk kita berjimat. Bayangkan berapa banyak penjimatan anda dapat lakukan jika Watsons tawarkan potongan hingga 50%. Buka tahun baru, hati ada lega sebab sudah banyak dapat berjimat.

Bagi anda yang sudah menjadi ahli Watsons, untunglah sebab ada pelbagai tawaran menarik yang disediakan seperti di bawah:

+ Percuma kalendar dengan pembelian RM150 ke atas di dalam satu resit (sementara stok masih ada)

+ Percuma buku nota atau planner dengan pembelian RM250 ke atas (sementara stok masih ada)

+ Pertandingan eksklusif hanya buat ahli Watsons: Belanja RM100 dan ke atas (dalam satu resit) dan anda berpeluang untuk memenangi percutian 3 hari 2 malam untuk 2 orang. Tapi untuk nak masuk pertandingan ini, anda wajib gunakan aplikasi e-wallet Boost.

10 orang yang terpilih akan berpeluang ke Bangkok, Chiang Mai, Taipei, Hong Kong, Xiamen dan juga Kunming!

Rebat sebeginilah yang membuatkan ahli Watsons setia. Tak perlu berbelanja tinggi-tinggi, cukup sekadar dengan pembelian RM50 dan ke atas untuk barangan berjenama Watsons, anda terus akan dapat rebat bernilai RM5. Untung sungguh siapa yang bijak merancang pembelian di BUY-BUY Year End Sale oleh Watsons ini!

Jadi, jangan tunggu lagi. Jika nak ikut rapat mengenai tawaran dan maklumat lanjut mengenai Watsons, ikuti mereka di www.watsons.com.my, Facebook Watsons dan juga Instagram mereka.


Finalis Dewi Remaja Haneesya Hanee Dikutuk Hitam Macam Afrika

Baru saja bertapak dalam industri hiburan tanah air, pelakon yang membintangi drama bersiri Cik Reen Encik Ngok Ngek dan juga finalis Dewi Remaja 2018/2019, Haneesya Hanee sudah mula menerima kecaman dan mesej ‘penghinaan’ daripada netizen.

Menerusi Instagram, Haneesya mendedahkan dia ada menerima kiriman mesej daripada seorang remaja perempuan yang mengutuk dan menghina warna kulitnya yang gelap seperti gadis Afrika.

Menurut Haneesya, dia enggan mengambil pusing dengan cakap-cakap orang dan itu bukan pertama kali perkara berlaku terhadap dirinya. Ujarnya lagi, dia mempunyai cara tersendiri untuk menghadapi situasi tersebut setiap kali menerima kutukan dari orang ramai.

Diruangan komen, rata-rata netizen kagum sikap Haneesya yang tidak mudah melenting walaupun masih baru di dalam industri. Tidak kurang juga ramai yang memuji gadis berdarah kacukan Melayu dan Arab itu yang bukan saja cantik dari luaran sahaja malah memiliki hati yang cantik.

Ada segelintir netizen berpendapat tidak sepatutnya memandang rendah terhadap mereka yang berkulit gelap dan wanita di Malaysia tidak sepatutnya meletakkan persepsi bahawa berkulit putih itu lebih cantik.


Persalinan Gucci Neelofa Berharga RM25,000

Setiap hari gaya Neelofa pasti mencuri mata mata netizen, biarpun dikatakan pelik namun siapa sangka gaya ‘high fesyen’ beliau dari jenama mewah Gucci baru-baru ini berharga lebih dari RM25,000.

Terbaru Neelofa kini yang sedang berada di Shanghai menghadiri pelancaran koleksi terbaru jenama mewah berkenaan bersama beberapa lagi selebriti, yang turut menggayakan persalinan lengkap dan aksesori dari Gucci.

Jika nama pun jenama mewah, pasti harganya juga turut sama mewah. Difahamkan ‘head to toe’ yang digayakan Neelofa, bermula kemeja satin berwarna krim berharga RM6,225, manakala jaket itu pula RM12,000 dan seluar maxi pula berharga RM9,100.

Semput juga nak mengira harga sehelai pemakaian yang dipakai Neelofa sepanjang berada di Shanghai itu. Beruntung habis Neelofa merasa memakai baju ribuan ringgit hampir setiap hari! (rtky/w)

Watsons Malaysia kini sedang mengadakan Watsons Buy-Buy Year End Sale dengan potongan harga barangan sehingga 50% di seluruh Malaysia. Ahli kad Watsons juga akan menerima HADIAH PERCUMA edisi terhad.

Ayuh serbu cawangan Watsons seluruh Malaysia untuk belanja keperluan diri untuk tahun baru!


Ibu Restui Cinta Sejati Zahirah & Aiman Hakim

Baru-baru ini, pasangan Zahirah MacWilson dan Aiman Hakim yang mengesahkan tali percintaan mereka terjalin membuatkan para peminat turut gembira. Selain kegembiraan peminat, Zahirah juga nampaknya turut mendapat restu keluarga dan perkara tersebut dikongsikan oleh ibunya di Instagram.

Percintaan Zahirah bersama Zul Ariffin sebelum ini memang panas habis dengan Zul dan ayah Zahirah sendiri seakan berbalas kenyataan. Namun masa mengubat segala dan kini Zahirah telah bertemu pengganti buat dirinya. Mana Kamal Adli sebelum ini turut terlibat sama?

Semoga restu peminat dan keluarga membawa pasangan ini ke jinjang pelamin. Padan sangat kata peminat mereka berdua malah ada yang menyatakan sudah lama berdoa dalam diam agar jodoh mereka dipertemukan.

Apa pun, semoga Zahirah dan juga Aiman bersedia berhadapan dengan dugaan sepanjang dalam hubungan ini. Cabaran bercinta di kalangan selebriti adalah tinggi namun semoga segalanya dipermudahkan hinggalah ke hari bahagia nanti. (rtky/s)


Harga Susu Formula Anak Sharnaaz Ahmad Jadi Perhatian

Jika sudah namanya selebriti, sekecil-kecil perkara pun orang ingin ambil tahu. Baru-baru ini, isteri kepada pelakon Sharnaaz Ahmad iaitu Noor Nabila telah berkongsikan gambar susu formula dengan niat untuk bertanyakan kepada netizen lokasi untuk mendapatkannya.

Penyudahnya, Nabila berjaya mendapatkan bekalan susu tersebut (terus beli sekali 5 tin) namun bagi sesetengah netizen, perkara tersebut menjadi perbalahan pula kerana terdapat perbezaan pendapat.

Perkara tersebut yang kemudiannya dikongsikan di laman Twitter membuatkan ramai memberi tanggapan berbeza di atas perkongsian Nabila tersebut. Selain ada menyifatkan bahawa susu formula adalah sampah, ada juga yang berbangga kerana tidak perlu berhabis duit kerana mereka menyusukan badan.

Maklumlah di laman sosial ini, semua orang mahu merasakan diri mereka lebih bagus daripada orang lain tanpa memahami satu-satu situasi dengan lebih mendalam. Padahal, perkongsian Nabila hanyalah untuk mendapatkan bekalan secukupnya untuk anak tersayang.

Sekian saja laporan mengenai susu formula anak Sharnaaz Ahmad. Apa yang pasti, ibu bapa pastinya mahukan yang terbaik buat anak. Janganlah kita sibuk sangat mahu menilai orang’bukan? Okay sekarang boleh sambung baca gosip lain pula, contohnya macam Hafiz Hamidun diburu individu misteri ini. (rtky/s)


Hafiz Hamidun Jadi ‘Buruan’ Peminat Taksub K-Pop?

Baru-baru ini di laman Twitter ada juga kecoh mengenai seorang individu yang kelihatan sungguh taksub dengan K-Pop sehingga sanggup mengeluarkan kenyataan mengenai Nabi Isa dengan selebriti Korea pujaannya. Tidak terhenti di situ, baru-baru ini Hafiz Hamidun turut berkongsikan bahawa dia telah menjadi buruan individu yang tidak dikenalinya. Rupa-rupanya peminat K-Pop dan juga individu yang mencari Hafiz ialah orang yang sama.

Melalui perkongsian penyanyi nasyid berkenaan, individu berkenaan telah datang ke pejabatnya namun tidak dapat berjumpa dengan Hafiz namun sempat meninggalkan nombor telefon. Selain itu Hafiz turut berkongsikan beberapa perbualan pengurusnya bersama bersama individu berkenaan melalui Whatsapp.

Perkara tersebut ternyata menimbulkan persoalan di kalangan netizen malah ada juga yang berharap individu berkenaan segera mendapat bantuan sewajarnya. Tambahan pula, melalui tweet individu itu sendiri, dia telah lari dari rumah pada 13 November lalu – hari yang sama mesej dihantar ke pengurus Hafiz.

Bagaimanapun, dalam tweet terbaru Hafiz di laman sosial tersebut, dia sudah pun memadam segala perkara berkaitan dengan individu berkenaan di atas permintaan keluarga selain turut berharap agar perkara tersebut dapat diselesaikan dengan segera. (rtky/s)


Masih Bersama Ramli MS, Akui Ibu Tunggal Anak Satu Jadi Punca

Baru-baru ini, tindakan penyanyi Alyah meninggalkan komen bebaur sindiran kepada suaminya, Ramli MS, menimbulkan tanda tanya dikalangan netizen mengenai keadaan rumah tangga pasangan tersebut seolah sedang bergolak.

Namun, Alyah menjelaskan pada asalnya komen tersebut hanya gurauan semata-mata, namun satu komen yang ditinggalkan oleh seorang wanita yang tidak dikenali membuatkannya hilang sabar.

“Sejujurnya, kami memang ada isu sedikit dan komen saya itu asalnya hanya bergurau tetapi bila ada satu komen balas daripada seorang wanita tidak dikenali membuatkan ia jadi berpanjangan dan saya hilang sabar.

“Dia tak tahu apa-apa tetapi sibuk nak komen dalam tu. Dia nasihatkan kita, bila kita nasihat dia, dia bising pula. Dia masuk ruangan kita kemudian lemparkan kata-kata hinaan. Saya balas komen dia empat kali sahaja tapi dia terus memanjangkan komen dan berterusan tag nama saya di situ,” katanya kepada mStar Online.

Menurut Alyah, beliau mahu mengambil tindakan dengan menyaman wanita tersebut, namun timbul rasa simpati apabila mengetahui wanita itu merupakan seorang ibu tunggal.

“Ikutkan saya boleh saja kalau nak saman dia… tapi bila disiasat wanita itu berstatus ibu tunggal bersama seorang anak, saya masih ada belas kasihan.

Dalam pada itu, Alyah menegaskan beliau dan Ramli MS masih lagi bersama, namun enggan bercakap lebih lanjut kerana tidak adil bagi dirinya yang perlu menjawab menjawab segala persoalan rumah tangga selama 8 tahun.


Nasihat PU Azman Pada Wanita Main TikTok

Selain Instagram, aplikasi TikTok merupakan satu lagi medium untuk orang ramai berkongsi video. Bagaimanapun pesan PU Azman, terutama kepada kaum wanita yang bermain TikTok, agar menjaga martabat seorang wanita.

Menerusi Instagram, PU Azman menasihati kaum wanita yang suka bermain aplikasi itu supaya tidak memuat naik video di media sosial kerana risiko untuknya mendatangkan fitnah adalah sangat besar.

Jelas PU Azman lagi, sesebuah aplikasi hanyalah alat yang tidak boleh dipersalahkan kerana kesannya berpunca daripada sikap manusia itu sendiri. Rata-rata netizen juga menyokong kenyataan PU Azman itu.

Ada benarnya juga kata PU Azman, bukan TikTok sahaja tetapi apa sahaja aplikasi zaman sekarang, tidak salah untuk menggunakannya tapi berpada-pada agar tidak memakan diri sendiri. (rtky/w)


"Saya Tahu Pembedahan Plastik Itu Berdosa"

Sering menerima persoalan mengenai pembedahan plastik, Sherry Ibrahim menjelaskan beliau tidak akan sesekali melakukan pembedahan plastik kerana tahu ianya melanggar hukum Allah dan berdosa berbuat demikian.

Penjelasan Sherry itu berikutan ramai mendakwa wajahnya tampak berbeza berbanding dulu, dengan dagu yang lebih runcing dan kulit yang ‘flawless’. Jelasnya kecantikan beliau datang dari campuran ibu bapanya.

Di ruangan komen, peminat menyokong kenyataan Sherry dan menegaskan wajahnya memang dari dulu cantik secara semula jadi. Ada juga mendakwa, badan berisi dan umur merupakan faktor Sherry kelihatan berbeza.

Kalau tuan empunya badan sudah berkata begitu, kita husnuzon sahajalah. Mungkin faktor usia juga memainkan peranan, betul ke ada sesetengah wanita makin meningkat usia, makin cantik wajahnya? (rtky/w)


Zahirah Macwilson Bercinta Dengan Aiman Hakim?

Dikaitkan menjalin hubungan dengan seorang ahli perniagaan dikenali sebagai Nik Iruwan, pelakon Zahirah Macwilson menafikan dakwaan tersebut. Namun baru-baru ini, timbul pula khabar angin mengatakan Zahirah kini dikatakan bercinta dengan pelakon Aiman Hakim Ridza.

Gambar bersama yang dimuat naik oleh Aiman Hakim di akaun Instagram miliknya beserta kepsyen romantik menarik perhatian ramai seolah memberi gambaran bahawa mereka kini sedang menjalin hubungan istimewa. Aiman turut menyertakan hashtag #ZahirAH gabungan nama mereka berdua, Zahirah dan Aiman Hakim.

Entri tersebut dihujani dengan komen dari rakan selebriti dan netizen yang merestui hubungan cinta mereka berdua. Ramai yang mengatakan mereka berdua pasangan yang secocok serta mendoakan agar hubungan mereka dipermudahkan dan sampai ke jinjang pelamin.

Menerusi BH Online Sabtu lalu, Zahirah memberitahu dia terpaut hati dengan Aiman bermula di laman sosial. Malah, menurut sumber, Zahirah menunjukkan sikap mengambil berat terhadap Aiman dengan menghantar makanan kepada aktor tersebut.


Datuk & Nenek Eina Azman Bersatu Semula

Usia bukanlah penghalang buat datuk dan nenek Eina Azman bernikah semula selepas bercerai 17 tahun lalu. Lebih menyentuh hati, pernikahan itu disempurnakan di hospital, tempat datuk Eina menjalani rawatan angin ahmar.

“Kami menerima baik apabila Aki dan Tok meluahkan hasrat berkahwin semula. Ini kerana mereka mahu menjaga satu sama lain hingga hujung nyawa. Biarpun Aki berusia 78 tahun dan Tok menginjak 68 tahun, mereka mahu mengimbas kembali kemanisan hidup 40 tahun berkahwin dulu”

“Apatah lagi, masing-masing tidak sihat dan ingin mengharungi detik ini bersama. Jodoh dan ajal semuanya ketentuan Allah. Kami sekeluarga mendoakan semoga perkahwinan semula Aki dan Tok ini mendapat keberkatanNya,” katanya.

Majlis pernikahan mereka turut dihadiri ahli keluarga terdekat yang turut memakai pakaian traditional, terutama sekali pasasangan pengantin, datuk dan nenek Eina yang sedondon memakai baju berwarna kuning lembut.

Pada majlis pernikahan itu, pengantin masing-masing menyarung cincin dengan senaskhah buku tafsiran al-Quran menjadi hantaran. Tumpang gembira buat Eina diatas penyatuan ini semula selepas 17 tahu terpisah. (rtky/w)


Apa Impian Dalam Hidup Anda? Nyanyi & Kongsikan Dengan Kami Untuk Menang RM500 #SingItBrighter

Dalam hidup ini mestilah kita punyai impian tersendiri — sama ada mahu menjelajah dunia, memiliki rumah sendiri mahu pun tidak perlu risau tentang masalah kewangan di masa hadapan.

Tetapi ramai sebenarnya yang masih buntu untuk lakukan perancangan sendiri lebih lebih lagi dari segi kewangan untuk merealisasikan impian mereka.

Maklumlah jika mahu memiliki rumah sendiri atau mengerjakan haji bersama insan tersayang, belanjanya bukan sedikit malah memerlukan perancangan rapi dari segi kewangan dan perbelanjaan.

Sun Life Malaysia dengan pelbagai produk insurans hayat dan Takaful keluarga termasuklah perlindungan kesihatan, simpanan persaraan, pelaburan jangka panjang dan simpanan untuk pendidikan boleh membantu anda untuk merealisasikan impian.

Sekarang Sun Life Malaysia sedang anjurkan satu peraduan mudah untuk anda zahirkan impian anda — jika terpilih menjadi yang paling kreatif, anda boleh menang baucar wang tunai RM500.

Rakam video anda menyanyikan bait lagu Brighter Lives dan jangan lupa masukkan impian anda dalam baris kedua lirik berikut

I want to live my life, live it brighter
I want to (nyatakan impian anda)
Life is brighter, all together, life is brighter under the Sun
Life is brighter, all together, getting closer to what I want.

Nyanyi ikut irama (sing in tune) dengan tepat dan terus muatnaik ke akaun media sosial di Instagram — jangan lupa sertakan hashtag #BrighterLives #SingItBrighter dan #SunLifeMalaysia selepas anda tulis caption menerangkan impian anda secara terperinci.

Tunggu apa lagi? Bukan selalu kita boleh berkongsi angan-angan positif dan menang hadiah baucar wang tunai RM500 pula tu. Tak sabar nak lihat video anda semua menyanyi karaoke lagu Brighter Lives, ayuh!


“Ziarah Rumah Asnaf Pakai Kaca Mata Hitam & Airpods, Tak Ada Adab Ke?”

Selepas sekian lama tidak timbul dengan sebarang kontroversi, nampaknya nama penyanyi Haqiem Rusli sekali lagi menjadi perbualan hangat di laman Twitter. Baru-baru ini, penyanyi itu ada mengikuti program PH Kongsi Rezeki anjuran Hot FM bersama Lembaga Zakat Selangor.

Stesen radio terbabit berkongsikan foto sekitar program tersebut di laman Twitter, bagaimanapun penampilan Haqiem Rusli yang memakai kaca mata hitam dan airpods ketika menziarahi rumah seorang asnaf dikecam teruk oleh netizen.

Rata-rata netizen berpendapat Haqiem seolah tidak menghormati tuan rumah dengan penampilannya yang dilihat kurang sesuai ketika kunjungan tersebut. Tidak kurang juga ada yang melabel Haqiem seorang yang tidak ada adab.

Ada juga berpendapat, sebagai selebriti Haqiem menunjukkan contoh dan teladan yang baik supaya boleh menjadi ikutan oleh peminat. Bagaimanapun ada segelintir netizen memberikan komen sindiran agar tidak mengecam penyanyi itu kerana bimbang akan mengalami kemurungan.

Tiada salahnya kalau hendak bergaya atau memakai cermin mata hitam, tapi biarlah kena pada tempatnya. Jika di atas pentas tiada masalah, tetapi jika untuk program seperti ini bersedialah untuk dikecam oleh netizen.